Miloš Dimitrijević - Blic Sport\nAlivodić još godinu dana u australijskom Njukaslu\nDimitrijević sa timom na glavnom terenu, na Marakanu došao i Aca Lukas\nMiloš Dimitrijević više nije član Crvene zvezde pošto je dobio raskid ugovora posle žalbe Arbitražnoj komisiji, ali je odradio jutarnji trening sa "crveno-belima" u četvrtak.\nMiloš Dimitrijević dobio raskid ugovora sa Zvezdom\nDojučerašnji fudbaler Crvene zvezde Miloš Dimitrijević, dobio je, kako se nezvanično saznaje, raskid ugovora sa klubom.\nSa Pinto: Šteta za Dimitrijevića, odgovara mi takav tip igrača\nFudbaler Crvene zvezde Miloš Dimitrijević neće igrati za svoj klub sve dok traje spor oko raskida ugovora, a trener Rikardo Sa Pinto rekao je da mu je žao zbog toga s obzirom na igračke i ljudske kvalitete koje on ima.\nDimitrijević: Navikao sam na teške pripreme u Francuskoj, možemo do titule\nVezni fudbaler Crvene zvezde Miloš Dimitrijević rekao je da veruje da će se trud uložen na zimskim pripremama isplatiti osvajanjem titule šampiona Srbije.\nDimitrijević: Svi smo u šoku, ne znam šta da kažem\nVezni fudbaler Crvene zvezde Miloš Dimitrijević može da se smatra za jednog od tragičara meča protiv Jagodine, pošto je čak u četiri navrata imao priliku da zatrese mrežu gostiju.\nDimitrijević: Protiv BSK-a počinjemo novu pobedničku seriju\nFudbaler Crvene zvezde Miloš Dimitrijević izjavio je da se ekipa osvežila posle ubedljivog poraza od Spartaka i da od narednog meča protiv BSK-a očekuje početak nove pobedničke serije.\nJanković pred Spartak: Moramo da učinimo sve i ostanemo na čelu tabele\nTrener Crvene zvezde Aleksandar Janković veruje da će njegovi izabranici ostati na čelu karavana Jelen Superlige i nakon utakmice sa Spartakom u Subotici.\nFudbaler Crvene zvezde Miloš Dimitrijević izjavio je da u predstojećem "večitom derbiju" protiv Partizana veruje u treću uzastopnu pobedu protiv komšija.\nDimitrijević: Iz serije teških mečeva Zvezda je izašla trijumfalno\nVezni fudbaler Crvene zvezde Miloš Dimitrijević je u meču protiv Borca po prvi put bio u startnoj postavi od početka drugog dela sezone, pa i ne čudi što je zadovoljan i time, ali i serijom pobeda crveno-belih.\nDimitrijević: Recept je da ćutimo, radimo i pobeđujemo\nFudbaler sredine terena Crvene zvezde Miloš Dimitrijević rekao je u Budvi da se svi ponašaju kao da su krenuli od početka i da je rano pričati o dometima ekipe u prolećnom delu sezone.\nDimitrijević: Glupo je pričati o tituli, ne ličimo na igrače Zvezde\nFudbaler Crvene zvezde Miloš Dimitrijević rekao je posle poraza od Vojvodine sa 2:0 u poslednjem meču jesenjeg dela prvenstva da ekipa ne liči na igrače koji nose dres Zvezde i da je postalo "glupo" pričati o povratku titule na "Marakanu".\nDimitrijević: Imamo kvalitet i znanje da trijumfujemo u derbiju\nFudbaler Crvene zvezde Miloš Dimitrijević rekao je da njegova ekipa ima "kvalitet i znanje" da pobedi Partizan u 141. "večitom" derbiju.\nDimitrijevića traži Tokio\nVezista Crvene zvezde Miloš Dimitrijević mogao bi posle samo šest meseci da napusti Crvenu zvezdu, piše "Sportski žurnal".\nDimitrijević: Ako ne želimo probleme, moramo maksimalno dobro ući u meč\nFudbaleri Crvene Zvezde nakon remija sa kragujevačkim Radničkim na svom terenu, u okviru 8. kola Jelen Superlige gostuju ekipi Metalca.\nDimitrijević: Ren ne igra lepo za oko, ali je jako efikasan\nVezni fudbaler Crvene zvezde Miloš Dimitrijević veruje da ekipa za koju nastupa iam kvalitet neophodan da se na pravi način suprotstavi Renu u završnoj rundi kvalifikacija za Ligu Evrope.


Novosti – Page 18 – PLIVAČKI KLUB SPID\nPlivački klub SPID, prvi i jedini u BiH za osobe sa invaliditetom, u proteklih šest mjeseci implementirao je projekat “Integracija u društvo kroz plivanje”, čija će završna manifestacija biti održana u nedjelju na Olimpijskom bazenu Otoka u Sarajevu. Na manifestaciji će učestvovati stotinu plivača, među kojima će biti i 40 osoba sa invaliditetom. Projekat “Integracija u društvo kroz plivanje” realizuje se u sklopu projekta “Regionalni program lokalne demokratije na Zapadnom Balkanu – ReLOaD” kojeg finansira Read more…\nSpecifičnost Specifičnost podrazumijeva da su neposredni i odloženi odgovor, kao i adaptacia na trening, metabolički i biohemijski specifični za tip fizičke aktivnosti koja se upražnjava i mišićne grupe koje su u nju uključene. U mišićima se tokom vježbi tipa izdržljivosti povećava broj kapilara i mitohondrija, čime se povećava kapacitet za aerobno stvaranje energije, a kada mišić obavlja teški mišićni rad po tipu snage primarna adaptacija je povećanje broja kontratilnih bjelančevina. Ova pojava se naziva “specifična Read more…\nFizička aktivnost koja angažuje sve vrste mišića, a blagotvorno djeluje na pluća, mišiće, zglobove i srce jeste plivanje. Ova aktivnost djeluje na vezivno tkivo, te omogućava bolju koordinaciju rada nogu i ruku. Plivanje je gotovo jedina aktivnost za koju nema dobnog ograničenja i jedan od rijetkih sportova koji ne predstavlja gotovo nikakav napor za ligamente, hrskavicu, te se preporučuje ljudima svih dobi. Plivanje je jedina sportska aktivnost u koju je moguće uključiti dijete već od Read more…\nStilovi Plivanja Danas u natjecateljskom plivanju razlikujemo četiri osnovna stila: Delfin Vrlo atraktivan stil plivanja kod kojeg je osnovni zahtjev da ruke rade sinkronizirano, a laktovi ne moraju biti ispod vode tijekom zaveslaja. Opcenito se ovaj stil smatra tehnicki najzahtjevnijim i najtežim za izvodenje, te zahtijeva osim snage ramena i veliku snagu leda i nogu. Nastao je modifikacijom leptir tehnike, a poceo se plivati 1935. godine u Americi. Leptir je 1952. odvojen od prsnog plivanja Read more…


Vranje: Sukob vlasti i privrednika oko ekološke 'plave zone' - Politika - Dnevni list Danas\nPočetna » Politika » Vranje: Sukob vlasti i privrednika oko ekološke ‘plave zone’\nRešenje o određivanju “plave zone”, unutar koje se našao veći deo Vranja, doneo je načelnik Gradske uprave Dušan Aritonović na osnovu Zakona o bezbednosti saobraćaja na putevima i Odluke o organizaciji gradske uprave, a njegova primena, koja je Vranje svrstala u red gradova koji brinu o zaštiti životne sredine ali i zdravlja svojih građana, počela je od 1. januara.\nOvim rešenjem, koje predviđa i plaćanje takse za sve kamione koji svakako moraju da uđu unutar “plave zone” u Vranju, kao što su snabdevači trgovina ili radnji, posredno se našao pogođen i deo vranjskih privrednika. Iz razloga što je pomenuto rešenje u “plavu zonu” uključilo i ulice koje se nalaze u neposrednoj blizini fabrika, što nije bio slučaj do 1. janura.\nPrivrednici iz Vranja su uvođenje taksi za ulazak teretnih vozila u krugove njihovih fabrika doživeli kao nerazumevanje gradskih vlasti za posledice primena tog rešenja, tačnije kao atak na njihovo poslovanje, zbog čega je tri meseca kasnije na adresu gradonačelnika Slobodana Milenkovića upućen zahtev za izuzimanje ulica oko industrijske zone iz novoproglašene i ekološke „plave zone“ u Vranju.\nSpor na relaciji lokalnih vlasti i privrednika, koji se tiče, sa strane gradskih vlasti gledano, bolje zaštite životne sredine ali i novog izvora za popunjavanje lokalnog budžeta, a iz ugla privrednika ugrožavanja njihovog ukupnog poslovanja, nije se do danas pomerio sa početne tačke, odnosno takse za ulazak kamiona su aktuelne i primenjuju se svakodnevno, a na zahtev privrednika za njihovo izuzeće od plaćanja taksi nije stigao nikakav odgovor iz gradske uprave.\nNačelnik gradske uprave Dušan Aritonović je za agenciju Beta izjavio da su „obuhvat „plave“ i pešačke zone jasno definisani Projektom saobraćaja i saobraćajne signalizacije na teritoriji grada Vranja i gradske opštine Vranjska Banja“, kao i da su za grad Vranje najvažnije posledice odluke one koje se tiču zaštite životne sredine.\n„Rešenjem o “plavoj zoni” od 19.decembra 2018.godine odrđena je saobraćajna zona od posebnog značaja za saobraćaj u gradu u kojoj se utvrđuje poseban režim saobraćaja teretnih motornih vozila. Efekti primene ove odluke se ogledaju u saobraćajnom rasterećenju u određenom vremenskom periodu ali je potrebno imati u vidu da se odluka primenjuje u vrlo kratkom periodu da bi rezultate njene primene mogli pravilno da ocenimo. U budućem periodu, merenjem zagađenja izduvnih gasova steći će se jasnija slika o smanjenju zagađenja u definisanim zonama“, kazao je Aritonović.\nPrema njegovim rečima, jedan od glavnih ciljeva definisanja zone sa posebnim režimom saobraćaja teretnih motornih vozila – „plave zone“, kao i pešačke zone unutar nje, je doprinos stvaranju zdrave životne sredine i smanjenju emisije zagađivača.\n“Određivanje “plave zone” ima značajan uticaj na životnu sredinu i urbanu i ekološku održivost. Smanjuje se broj teretnih motornih vozila na ulicama koje se nalaze u „plavoj zoni“, u određenom vremenskom periodu, što dovodi do smanjenja količine izduvnih gasova, smanjenja aerozagađenja, smanjenja saobraćajne buke, smanjenja uticaja saobraćaja na zemljište i povećanje bezbednosti saobraćaja. Smanjenjem količine izduvnih gasova i ukupne buke čuva se okruženje i pozitivno se utiče na kvalitet života građana”, rekao je Aritonović.\nU zahtevu koji je početkom marta grupa od šest najvećih privrednika u Vranju potpisala i dostavila na pisarnicu gradske uprave navodi se da privrednici smatraju da su od strane gradskih vlasti nehotično oštećeni, zbog čega se traži da se situacija ponovo sagleda i da se ulice koje uokviruju takozvanu industrijsku zonu koja se nalazi na ulazu u grad, budu izuzete iz rešenja o definisanju “plave zone” – u kojoj je plaćanje taksi za ulazak kamiona neizbežna pojava.\n“Očigledno je da je svrha ovog rešenja da rastereti samo gradsko jezgro od gustine saobraćaja kojim je opterećeno. Smatramo da su članom 2. navedenog rešenja granice užeg gradskog jezgra preširoko postavljene pa ovim putem apelujemo za njegove izmene, unutar prostora gde nema privatnih kuća ili privatnih objekata pa smatramo da nikako ne utiču na saobraćaj u užem gradskom jezgru”, navodi se u zajedničkom zahtevu koji su između ostalog potpisali i direktori kompanija “Alfa plam” i “Nektar”.\nZahtev privrednika odnosi se na to da iz “plave zone” treba da budu isključene ulice: 11. kongres, Omladinskih brigada, Pariske komune, Bulevar Avnoj-a, Kralja Stefana Prvovenčanog do raskrsnice sa Ulicom Moše Pijade kao i Ulica 22.decembra do Ulice Sretena Stevanovića. Uz obrazloženje da se radi o ulicama kojima je oivičena industrijska zona i da ne bi trebalo da bude ograničenja u pogledu kretanja teretnih motornih vozila.\nŠto se tiče privrednika izuzetak ovih ulica iz “plave zone” je “zajednički interes sa lokalnom samoupravom jer ukoliko ne dođe do tražene izmene to bi umnogome ograničilo poslovanje i otežalo bi rad svih privrednih subjekata koji se nalaze unutar industrijske zone koja je oivičena napred navedenim ulicama”.\nJedan od potpisnika ovog zahteva, izvršni direktor kompanije “Alfa Plam” Branislav Popović izjavio je za agenciju Beta da privrednici od gradskih vlasti nikakav odgovor na poslati zahtev nisu dobili. Prema njegovim rečima ovaj zajednički zahtev privrednika koji posluju u industrijskoj zoni u Vranju upućen je gradskim vlastima zbog posledica koje sprovođenje odluke o proglašenju “plave zone” ima po njihove dobavljače i kupce, a ne po njih lično.\n“Unutar “plave zone” našle su se i ulice kojima najviše prolaze kamioni, zbog utovara ili istovara robe, što je i neophodno. Odlukom grada o formiranju “plave zone” direktno su ugroženi svi kamioni koji plaćaju taksu za ulazak u krug naše fabrike. Ne znam tačno koliki je broj kamiona na dnevnom ili mesečnom nivou, jer to zavisi i od doba godine, ali u pitanju je veliki broj kamiona. Ovom odlukom su u stvari direktno ugroženi naši kupci i dobavljači koji za ulazak kamiona u krug fabrike moraju sada i da plate taksu”, kazao je Popović.\nI dok se privrednici žale da su “gradske vlasti praktično industrijsku zonu proglasili za šetalište” gradske vlasti smatraju da je mnogo važniji interes svih građana – da se plaća “ekološka taksa”.\nNa osnovu Rešenja o određivanju “plave zone” na teritoriji grada Vranja utvrđen je poseban režim saobraćaja teretnih motornih vozila a za njihovo kretanje, zaustavljanje i parkiranje potrebno je ispuniti poseban zahtev koji se dostavlja Odeljenju za urbanizam, imovinsko pravne poslove, komunalno stambene delatnosti i zaštitu životne sredine.\nTaksa se u “plavoj zoni” plaća za kretanje zaustavljanje i parkiranje teretnih vozila mase do 3,5 tona, osim u pešačkom sektoru, dok je teretnim vozilima mase veće od 3,5 tona kretanje u “plavoj zoni” dozvoljeno od 20.00 sati uveče do 08.00 sati ujutru.


O dopunama Zakona o državnim i drugim praznicima u Srbiji\nVlada Republike Srbije utvrdila je Predlog zakona o dopunama Zakona o državnim i drugim praznicima u Republici Srbiji kojim se predlaže da 24. maj bude novi praznik - Dan Ćirila i Metodija.\nNa sednici je utvrđen i Predlog zakona o potvrđivanju Sporazuma između vlada država učesnica Crnomorske ekonomske saradnje (BSEC) o saradnji u pružanju pomoći u vanrednim situacijama i hitnom reagovanju na prirodne i izazvane katastrofe.\nVlada je donela odluku o obrazovanju Radne grupe za izradu Nacrta zakona o Memorijalnom centru "Staro sajmište" koji će, pre svega, omogućiti da se ne zaborave istorijske činjenice i oda počast stradalima u ovom logoru. Donošenjem zakona obezbediće se prikupljanje, obrađivanje i obezbeđivanje podataka o stradalima na jednom mestu.\nUsvojen je i Program o rasporedu i korišćenju sredstava za subvencije za Agenciju za bezbednost saobraćaja za 2019. godinu. Sredstva u iznosu od 66.000.000 dinara koristiće se za sprovođenje medijske kampanje za podizanje svesti o bezbednosti saobraćaja, koju će sprovesti Agencija za bezbednost saobraćaja.\nIzvor: Vebsajt Vlade, 16.05.2019.


Luzerski pristup Fiskalnog saveta meri za smanjenje siromaštva\nOvo nezavisno telo je još letos reklo da je pomoć svim punoletnim građanima od 100 evra pogrešna mera. Analiza je pokazala da ona nije usredsređena na one kojima je potrebna.\nUvek postoji izvestan stepen napetosti između nezavisnih institucija, kao što je Fiskalni savet i Vlade Srbije. Naše je da ocenjujemo i često se ne slažemo u ocenama i procenama sa vladom. Naravno, potom uslede reakcije sa druge strane. Računamo na to da je stepen napetosti upisan u način rada, kaže za „Politiku” Pavle Petrović, predsednik Fiskalnog saveta, povodom prekjučerašnje oštre polemike sa Sinišom Malim, ministrom finansija, o meri pomoći svim punoletnim građanima u iznosu od 100 evra.\nTežište diskusije bilo je zapravo studija koju su finansirale Međunarodna organizacija rada (MOR) i Evropska banka za obnovu i razvoj (EBRD), u kojoj se između osatalog kaže da je jednokratnom novčanom pomoći svim punoletnim građanima, Srbija uspela da obuzda širenje siromaštva.\nNa skupštinskom Odboru za finansije, gde se razgovaralo o rebalansu budžeta, ministar finansija je zapitao da li je posao Fiskalnog saveta da kritikuje i demantuje EBRD i MOR, koji upravo hvale tu meru države. On je Pavlu Petroviću i Nikoli Altiparmakovu, članovima Fiskalnog saveta, rekao da su oni Fiskalni savet Republike Srbije, a ne onaj ko kritikuje MOR i da za taj posao nisu plaćeni.\nPavle Petrović objašnjava da su ovu studiju pomenute međunarodne organizacije finansirale, a da su je radili domaći autori. U toj studiji je analiziran efekat mere 100 evra pomoći svim građanima i zaključeno je da je to smanjilo siromaštvo.\n‒ Nikola Altipamakov i njegov tim su pogledali studiju i imali su analitičke primedbe. Uočili su grešku da je efekat mere znatno manji nego što su tvrdili autori studije. Pokazali su da je sa tih 600 miliona evra ili čak polovinom ili trećinom tog iznosa mogao da se postigne isti efekat na smanjenju siromaštva, da je taj novac upućen samo onima kojima je to bilo neohdno, a ne čitavoj populaciji ‒ objasnio je prof Petrović.\n‒ Naša reakcija je bila da luzerski kažemo ‒ evo međunarodne organizacije hvale meru vlade, a mi smo bili protiv toga. Naše je bilo da analitički pokažemo da to nije tačno. Odgovor na to može da bude da autori studije pokažu da mi nismo u pravu i da je mera imala efekat ‒ kaže naš sagovornik.\nNa kritiku da posao Fiskalnog saveta nije da komentariše međunarodne organizacije ili konstataciju jednog poslanika, koji je prema Petrovićevim rečima, duhovito primetio da bi Fisklani savet mogao da kontroliše prebrojavanje glasova u Džordžiji, predsednik Fiskalnog saveta podseća da je ovo nezavisno telo još letos reklo da je pomoć svim punoletnim građanima od 100 evra pogrešna mera. Njihova analiza je pokazala da mera nije usredsređena na one kojima treba i da je fiskalno skupa.\n‒ Imate potpuno jedan luzerski pristup, ako imate MOR i vama i drugima bude krivo, pa kažete da država nije smanjila siromaštvo. Kakve veze ima to sa onim što radi Vlada Srbije ‒ kazao je ministar finansija i dodao da je potpuno besmisleno da Fiskalni savet kritikuje stav MOR-a i EBRD-a, prenosi Tanjug.\nPetrović objašnjava da su analizirali pomenutu studiju da vide da li su i sami pogrešili. Jer ta studija tvrdi da je ovo dobra mera i da smanjuje siromaštvo.\n‒ Ne radi se o tome da mi nadgledamo izbore u Džordžiji ili da komentarišemo ove dve međunardone orgnizcije koje hvale vladu već se radi o tome da analiziramo efekte mere vlade da li je ona dobra ili ne. Mi smo kada je trebalo da bude donesena rekli da je preskupa za efekat koji bi imala. Ne radi se ovde o pohvali međunarodnih organizacija vladi već o studiji koja nešto tvrdi i mi na to odgovaramo zato što je to u domenu našeg savetovanja vlade. Pokazali smo vladi, parlamentu i našoj javnosti da to nije tačno. Naša motivacija nije da nas drugi hvale već da dođemo do istine, koliko možemo. Autori te studije treba da kažu da Fiskalni savet nije u pravu i da na profesinalnom nivou analitično to raspravimo ‒ kaže Petrović.\nFiskalni savet je kategoričan u stavu da je pomoć građanima od 100 evra loša mera, jer zbog tih 600 miliona evra deficit budžeta je veći za 1,3 odsto BDP-a. Da nije bilo te mere deficit bi umesto 8,7 odsto bio oko 7,5 odsto BDP-a, što je prosek Centralne i Istočne evrope, navodi predsednik Fiskalnog saveta.\nOn kaže da je njihova glavna primedba na rebalans budžeta to što nije dobro urađen u delu transparentnosti. Poslanici koji raspravljaju o budžetu, pa i čitava javnost, kako ističe, ne znaju raspodelu tih novih 850 miliona evra, šta su dodatni izdaci u odnosu na aprilski rebalans.\n‒ Velika stavka je 150 miliona evra budžetske pozajmice za koju ne znamo gde to ide. Pitamo se da li je to za „Er Srbiju”. Verovatno jeste, ali to bi trebalo vlada da kaže poslanicima i javnosti. Kancelarija za javna ulaganja dobija 100 miliona, ali nije rečeno za šta će to da se troši. Nije objašnjeno ni zašto su investicije Ministarstva odbrane povećaneza oko 100 miliona evra ‒ kaže Petrović.\nUočili su potpuno novi trošak koji nema nikakve veze sa pandemijom. Reč je o subvenciji za izgradnju aerodroma u Trebinju od skoro četiri milijarde.\n‒ Mi imamo mnogo veće probleme i imamo ovde gde da ulažemo, ali ako smo odlučili da investiramo tamo zašto ne piše transparentno u rebalansu. Onda poslanici mogu da postave pitanje da li je potrebno da dajemo za aerodrom u Trebinju, a vaduh nam je zagađen, voda se izliva neprečišćena u Dunav i Savu ‒ navodi Petrović.\nOn zaključuje da je svrha Fiskalnog saveta da pomogne da se pokaže da su javne finansije stvarno javne, pre svega da poslanici koji odlučuju znaju šta stoji iza tih brojeva u rebalansu budžeta, a potom i čitava javnost.


Uspešno održana prezentacija HORIZONT 2020 programa – IKT Klaster Centralne Srbije\nUspešno održana prezentacija HORIZONT 2020 programa\nDana 19.02.2015. godine uspešno održana prezentacija HORIZONT 2020 programa u organizaciji IKT klastera Centralne Srbije, u prostorijama Biznis inovacionog centra.\nDana 19.02.2015. godine uspešno održana prezentacija HORIZONT 2020 programa u organizaciji IKT klastera Centralne Srbije, u prostorijama Biznis inovacionog centra. Na početku sastanka klaster menadžer IKT klastera Centralne Srbije, Branimir Dženopoljac, sve prisutne je pozdravio i istakao zašto je ovaj program bitan za Srbiju, za mala i srednja preduzeća, a pogotovo za preduzeća iz IKT oblasti, koja su deo Klastera ili koja će tek postati deo klastera. Naveo je značaj povezivanja u okviru klastera kako bi se zajedničkim snagama moglo nastupati i odgovoriti na kompleksne zahteve, kako ovog programa, tako i svih budućih velikih izazova, koje stoje ispred malih programerskih firmi, a koje samo možda nemaju dovoljno kapaciteta da odgovore na iste.\nPrezentaciju održao Radomir Milovanović ispred MSP konsaltinga iz Kraljeva, renomirane konsultantske organizacije sa ogromnim iskustvom, posebno u pružanju konsultantskih usluga iz oblasti upravljanja projektnim ciklusom (PCM). Firma MSP konsalting je od početka član IKT klastera i uvek je pružala veliku podršku radu Klastera i njegovih članica.\nZainteresovanim članicama klastera i budućim članicama predstavljen model saradnje u okviru ovog programa koji podrazumeva zajednički rad na raspisivanju aplikacija i partner searchu, koji će članicama Klastera kao usluga biti na raspolaganju. Plan je da zainteresovani iznesu svoje inovativne ideje, koje će u saradnji sa Klasterom, i njegovim članicama MSP konsaltingom, BIC-om i Razvojnim biznis centrom (organizacije za podršku razvoju IKT sektora) biti razrađene i prilagođene odgovarajućim pozivima i specifičnim instrumentima u okviru HORIZONT 2020 programa.\nKratak pregled događaja možete pogledati i preko sledećg linka: https://www.youtube.com/watch?v=mSRWKLT2wRE&feature=youtu.be


Mike Pence govori na konferenciji u Gruziji\nPotpredsjednik Sjedinjenih Američkih Država (SAD) Mike Pence u pojesti je Crnoj Gori, prvi put otkad je ta zemlja postala članica Sjeveratlantskog saveza (NATO). Prethodno bio u posjeti Baltičkim zemljama.\nAmerički potpredsjednik kaže da diplomatske kontra mjere Rusije, kojima Moskva odgovara na nove sankcije SAD-a, neće odvratiti SAD od toga da osigura svoju i bezbjednost svojih saveznika.\nPence je u Gruziji rekao da prijedlog sankcija, koji će uskoro potpisati predsjednik Donald Trump, Rusiji šalje jasnu poruku: da mora da promijeni svoje aktivnosti u Ukrajini i podršku Iranu i Siriji.\nKongres je usvojo nove sankcije Rusiji kojima se Moskva kažnjava za miješanje u predsjedničke izbore u SAD-u 2016. godine, a paket sankcija obuhvata i Iran i Sjevernu Koreju.\nRusija je na to odgovorila najavom da će smanjiti broj američkih diplomata sa 1.200 na 755.\n„Predsjednik i Kongres šalju jedinstvenu poruku Rusiji: bolji odnosi i ukidanje sankcija će zahtijevati da Rusija više ne sprovodi akcije zbog kojih su sankcije i uvedene”, rekao je američki potpredsjednik.


Berg: Važno nastaviti sa reformama - PKS-RPK Novi Sad\nDirektor EBRD za Srbiju Danijel Berg izjavio je da Evropska banka ulaže više od milijardu evra u Zapadni Balkan a da je za novu vladu najvažnije da nastavi sa evropskim integracijama i ispunjavanjem reformskih programa MMF-a.\n„Vlada ima pred sobom teške odluke u domenu privatizacije i kako bi klima za investicije bila atraktivnija. Mnogo je posla i Vlada bi odmah trebalo da pocne da radi“, rekao je Berg gostujući u Dnevniku RTS-a.\nOn je rekao da EBRD sa Vladom saraduje u domenu upravljanja, reforme državne uprave i javnih preduzeca.\nIstiče i da je prošle godine potpisana „Inicijativa upravljanja investicionom klimom“.\nPrema njegovim rečima EBRD je zainteresovana za privatizaciju Aerodroma i Telekoma, ali i za druge projekte.\n„Mislim da su to samo dva od mogucih projekata na kojima možemo da radimo. Imamo i neke velike strane investicije i nadamo se da ce odluciti da dodu u Srbiju“, rekao je Berg.\nOn ističe i da je dolazak Kine u ovaj deo sveta veoma koristan.\n„Kina je nedavno postala deoničar EBRD-a, tako da se nadamo da cemo saradivati i sa kineskim investitorima koji dolaze u ovaj region“, kaže Berg, prenosi RTS.\nEBRD, kako je rekao ulaže više od milijardu evra u Zapadni Balkan a Srbija je u srži toga.\n„Svake godine trudimo se da budemo iznad 300 miliona evra investicija u Srbiji. Neke godine će biti i više, kada radimo velike projekte. Prošle godine imali smo neke velike projekte tako da su te investicije porasle“, istakao je Berg.\nKada je reč o malim i srednjim preduzecima, Berg kaže da veliki broj banaka hoće da saraduje sa EBRD.\n„Moja očekivanja za Srbiju bice nekih 100 miliona evra investicija kroz banke, za mala i srednja preduzeca, kreditie, lizing, mikrofinansiranje itd. Takode imamo i neke direktne investicije u mala i srednja preduzeća gde uzimamo sredstva EBRD-a, ne kroz banke“, kaže Berg.\nU EBRD-u, kako je rekao, misle da će ekonomski rast u Srbiji biti oko dva odsto i možda nešto malo veći iduće godine.\nZa ekonomski rast bitno sprovesti reforme ali i privući male i velike investicije, dodao je on.


Dva zemljotresa u jednom danu: Najrizičnija područja za nove potrese su... (foto, video) - IBALKAN\nDva zemljotresa u jednom danu: Najrizičnija područja za nove potrese su… (foto, video)\nHoće li doći do novih potresa?\nČAČAK: Srbija, Crna Hronika, vijesti, srijeda, 11. 05. 2022… 19: 08… Dva zemljotresa u jednom danu: Najrizičnija područja za nove potrese su… (foto, video)\nU ponedeljak, 10. maja, Srbiju su pogodila dva zemljotresa– jedan u Čačku i jedan u okolini Kruševca. Zbog toga smo sa seizmološkinjom razgovarali o tome da li postoji mogućnost da u narednom periodu dođe do novih zemljotresa, a otkrila nam je i koji dIJelovi Srbije su u najvećem riziku od toga da budu pogođeni zemljotresom.\nU ponedeljak u 9. 20 ujutru Čačak je pogodio zemljotres magnitude 2, 6 jedinica Rihterove skale, te se, prema kategorizaciji na osnovu ove skale, ovaj zemljotres ne svrstava se u jake.\nKasnije tog dana, u 21. 38 časova, na oko 20 kilometara od Kruševca i 48 kilometara od Niša, dogodio se novi zemljotres, magnitude 3, 9 stepeni Rihterove skale.\n„Teorijski intenzitet u epicentru procenjen je na V- VI stepena Merkalijeve skale. Zemljotresi ovakvog intenziteta mogu izazvati mala oštećenja na objektima u epicentralnoj oblasti“, saopštio je Republički seizmološki zavod, dok sajt Evropsko- mediteranskog seizmološkog centra navodi da se osetilo kratko podrhtavanje u trajanju od nekoliko sekundi.\nNakon što su se na području Srbije u samo jednom danu desila dva zemljotresa, postavlja se pitanje da li u bliskoj budućnosti možemo očekivati nove potrese. Stoga smo razgovarali sa seizmološkinjom dr Anom Mladenović, koja objašnjava da se ne može sa sigurnošću reći da li bi oni mogli da budu prekursori nekog jačeg zemljotresa, ili je u pitanju samo relaksiranje područja u kojima su se dogodili.\nČitaj još: ISTANBUL: Galata i Fener remizirali u interkontinetalnom vječitom derbiju na Bosforu... (foto i video)\n“Sada treba pratiti šta će se dešavati u pomenutim seizmogenim područjima i na osnovu preraspodijele seizmičke energije napraviti pretpostavku da li može doći do generisanja jačih zemljotresa ili ne. U opštem slučaju rečeno, u centralnom dijelu Srbije može se dogoditi zemljotres magnitude oko 5. 5. Zemljotresi takvih magnituda već su se događali prethodnih decenija u području između Kopaonika na jugu i Lazarevca na sjeveru. Poslednji put, zemljotres magnitude veće od 5 dogodio se u Kraljevu u novembru 2010. godine”, objašnjava Mladenović.\nKopaonik- Valjevo- Svilajnac: Rizični trougao\nKada su u pitanju područja Srbije koja mogu da generišu velike zemljotrese, naša sagovornica ističe da se oni uvijek dogašaju duž aktivnih raseda, tako da, ukoliko bismo znali gde se u Srbiji nalaze aktivni rasedi i koje su njihove kinematičke i dinamičke karakterisrike, mogli bismo tačno da utvrdimo kada će se dogoditi zemljotres i koje jačine će on biti.\n“Kako ovakvi podaci ne postoje, jer je teško pratiti dinamiku aktivnosti raseda jer ne postoji dobar način da se ona meri, pogotovo u područjima koja nisu preterano aktivna, poput Srbije, mi ne možemo precizno predvideti kako će se odvijati seizmička aktivnost. Zbog ovih problema, postoje dva moguća načina za predvidimo seizmičku aktivnost – prvi se zasniva na geološkim pokazateljima, a drugi na statistici i verovatnoći”, kaže Mladenović za Nova.rs.\nSam jug Srbije je takođe seizmički aktivan, a u ovom području seizmička aktivnost vezana je za procese koji su vezani za tektoniku u Egejskom moru.\nČitaj još: UŽAS: Automobilom ubio ŽENU, pa POBJEGAO\nVojvođani su bezbedni\nKako naša sagovornica objašnjava, najmanja seizmička aktivnost u Srbiji je na području Vojvodine.\n“Ako izuzmemo područje istočnog Banata, na području Vojvodine nisu zabeleženi jači zemljotresi”, zaključuje dr Mladenović.\nBONUS VIDEO: Voditeljku zatekao zemljotres usred dnevnika…


Radio Tivat | U ZOPTu još jedna grupa na profesionalnoj rehabilitaciji\n07 апр U ZOPTu još jedna grupa na profesionalnoj rehabilitaciji\nPosted at 15:12h in Društvo\tby\tZora Krstovic\nU ZOPTu – Centru za obrazovanje i trening odraslih i profesionalnu rehabilitaciju, realizovan je veliki broj obuka iz različitih oblasti, turizma, ugostiteljstva, građevinske struke, zanatstva, računari i strani jezici. Obuke, koje su besplatne, prošli su polaznici sa evidencije Zavoda za zapošljavanje.\nSa polaznicima rade Jovana Bulatović, rehabilitaciona savjetnica, Branka Petković, tehnolog rada i Snežana Tokanović, tehnolog rada.\n„Trenutno imamo novu grupu sa 9 kandidata. To su rehabilitanti koji su u procesu procjene preostalih radnih sposobnosti. 2016 godine u Tivtu je realizovan radni centar sa 7 lica sa invaliditetom. To je oblik posebne organizacije, gdje kandidati potpisuju radne ugovore i ostvaruju sva prava na naknadu/platu. Radne aktivnossti su bile vezane za izradu suvenira, a u najavi je i otvaranje novog radnog centra u Tivtu“, saopštili su iz ZOPTa.\nU saradnji sa Zavodom sa zapošljavanjem, lica koja se nalaze na njihovoj evidenciji i imaju rešenje o stepenu invaliditeta, upućuju se u mjere profesionalne rehabilitacije sa 14 mjera.\nZakon propisuje da poslodavac koji zaposli lice sa invaliditetom, ima pravo na subvencije koje se odnose na: bespovratana sredstva za prilagođavanje radnog mjesta i uslova rada, kreditna sredstva pod povoljnim uslovima za kupovinu mašina, opreme i alata potrebnih za zapošljavanje lica sa invaliditetom, učešće u finansiranju ličnih troškova asistenta lica sa invaliditetom i subvencije zarade lica koje zaposli.\nZa poslodavce su posebno zanimljive mjere koje se odnose na prlagođavanje radnog mjesta, gdje stručni tim vrši analizu radnog mjesta i radnog okruženja OSI lica.\nOd 2016 godine u proces profesionalne rehabilitacije bilo je uključeno 6 grupa, ukupno 66 lica sa invaliditetom. Većina tih kandidata prošla je i kroz program psihosocijalne podrške, koji je sastavni dio procesa profesionalne rehabilitacije, a neki su još uvijek u tom procesu. Kroz mjeru aktivnog traženja posla, uključeni su rehabilitanti koji su procjenjeni za otvoreno tržište rada.\n„U toku te mjere rehabilitantima pružamo konstantnu podršku prilikom traženja odgovarajućeh zaposlenja, čak i posredujemo u zapošljavanju naših kandidata kod različitih poslodavaca. U sklopu ove mjere obilazimo poslodavce i predstavljamo im program profesionalne rehabilitacije, objašnjavaju iz Centra za obrazovanje, trenig i rehabilitaciju.\nPrethodnih godina, u Tivtu je zaposleno10 lica sa invaliditetom, u državnom i privatnom sektoru, a nedavno je uspješno realizovana obuka za RE populaciju sa 17 kandidata, od toga 11 sobarica i 6 molera iz Tivta. Svi su sa uspjehom završili obuku, a nakon završetka jedna sobarica se zaposlila u hotelu.\nU ZOPTu očekuju da u narednom periodu počnu nove obuke iz oblasti obrazovanja.


OnePlus 5 počeo da se prodaje preko zvaničnog sajta – BiGportal.ba\nOnePlus 5 počeo da se prodaje preko zvaničnog sajta\nNeki su svoju verziju OnePlus 5 telefona dobili ranije, uz pomoć specijalnog koda tokom predstavljanja telefona, drugi su ga kupili lično, a sada je telefon konačno dostupan svima preko OnePlus.net sajta.\nPrethodnih dana se dosta toga pričalo o OnePlus 5 telefonu, na internetu je dostupno već dosta testova, što će biti dovoljno korisnicima koji su se dvoumili da prelome da li žele da kupe ovaj telefon ili ne.\nCena telefona, na teritoriji Evrope, iznosi 500 evra za model sa 6GB RAM-a i 64GB skladišnog prostora, odnosno 560 evra za model sa 8GB RAM-a i 128GB skladišnog prostora.\nPored ovoga, OnePlus 5 ima i 5.5-inčni Optic AMOLED displej, sa 1920 x 1080p rezolucijom, Snapdragon 835 procesor do 2.45GHz, dve kamere na poleđini: 16MP + 20MP Sony senzor. Prednja kamera ima 16MP Sony IMX 371 f/2.0 senzor. Sve napaja baterija kapaciteta 3300mAh.


Predsednica Narodne skupštine Republike Srbije Maja Gojković uputila je pismo predsedniku Stalnog komiteta Svekineskog narodnog kongresa Narodne Republike Kine Li Džanšuu, u kojem je zahvalila na pomoći NR Kine i kineskog naroda Republici Srbiji u borbi sa korona virusom.\n„Želim da Vam u ime Narodne skupštine Republike Srbije i u svoje lično ime uputim izraze najiskrenije i najdublje zahvalnosti Vašem rukovodstvu, Komunističkoj partiji Narodne Republike Kine i kineskom narodu na pomoći u borbi sa korona virusom, koju ste nesebično poslali u jednom od najtežih trenutaka za Srbiju i njene građane i koja će spasiti nebrojene živote“.\nPredsednica Skupštine Srbije je istakla da ta pomoć i podrška, upućena na bratski način, u trenutku kada čitav svet vodi tešku borbu sa ovim podmuklim nevidljivim neprijateljem, na najbolji način još jednom potvrđuje ogromnu snagu čeličnog prijateljstva koje je uspostavljeno između naša dva rukovodstva i dva naroda, i predstavlja uzor nesebičnosti i solidarnosti.\n„Zadivljeni smo odlučnošću, mudrošću, snagom i požrtvovanošću, zahvaljujući kojima ostvarujete još jednu istorijsku pobedu nad jednom od najvećih pošasti našeg vremena. Ta pobeda danas je izvor nade za čitavo čovečansto, kao i oslonac u veri da ćemo, uz vašu pomoć, uspeti da prevladamo ovo tragično iskušenje“.\nPredsednica Narodne skupštine je ukazala da Srbija ulaže sve svoje napore da zaštiti život kao najvišu vrednost.\n„To je snaga koja će nam omogućiti da opstanemo, kao i da nakon ove borbe nastavimo da još jače i još predanije gradimo bolju budućnost i stvaramo ukupnu dobrobit naših naroda. Najdublje sam uverena da ćemo u ovome uspeti, polazeći od zajedničkih principa solidarnosti i uzajamnog poštovanja koje već dugo predano negujemo i koji se na najbolji način i danas potvrđuju“.


Odluku o imenovanju Ljiljane Vlahović i Miloša Šaranovića za članova Radne grupe za izradu GKU ispred Sindikata UP. Pregovarački tim reprezentativnih sindikata će zastupati Danilo Radunović - predsjednik Sindikata MUP-a, Mladen Šuškavčević - predsjednik Sindikata UP, Sonja Radonjić - koordinator i Miško Đuretić - član Radne grupe ispred Sindikata MUP-a.\nZaključak da se organizuje sastanak sindikalnih predstavnika iz Herceg Novog sa predstavnicima firme “Roaming” iz Nikšića u vezi njihove ponude za izgradnju stambenog objekta u Herceg Novom. Za koordinaciju zadužuje se Saša Radonjić - član Predsjedništva Sindikata UP.\nMore in this category: II Memorijal dobrovoljnog davanja krvi Milutin Leković Leka


Pripadnici Ministarstva unutrašnjih poslova, Odeljenja za borbu protiv korupcije, u saradnji sa Višim javnim tužilaštvom u Nišu, uhapsili su V. F. (61), zaposlenog u Upravi za šume, zbog osnova sumnje da je izvršio krivično delo zloupotreba službenog položaja. On je naredio da se poseče 313 metara kubnih stabala, čiji je vlasnik Osnovna škola "Sveti Sava" kod Surdulice.\nPolicija je uhapsila i M.P. (44) zaposlenog u privrednom društvu "Avium" Malo Crnje i D. A. (36) odgovorno lice privrednog društva "Pinus S.C." Surdulica, osumnjičene za krivično delo zloupotreba položaja odgovornog lica - prenosi Jugmedia.\nUHAPŠENA 51 OSOBA U NIŠU Pravili lažne fakture američkim kompanijama - sumnja se da su oprali više od 300 MILIONA DINARA (VIDEO)\nUhapšene tri osobe iz Niša i Novog Sada zbog sumnje da su malverzacijama stekli VIŠEMILIONSKU DOBI


Putinova božićna čestitka: Želim svima zdravlje, uspeh i blagostanje - 07.01.2018, Sputnik Srbija\nPredsednik Rusije Vladimir Putin čestitao je Božić pravoslavnim hrišćanima i svim građanima Rusije koji ga slave. 07.01.2018, Sputnik Srbija\n09:12 07.01.2018 (Osveženo: 09:29 07.01.2018)\n© Sputnik / Alexey Nikolsky / Uđi u foto-galerijuPredsednik Rusije Vladimir Putin\n6 Januar 2018, 23:30\n„Srdačno vam čestitam rođenje Hristovo. Ovaj svetli praznik daruje milionima vernika radost i nadu, povezuje ih sa duhovnim izvorima i domaćom tradicijom. On nas objedinjuje oko neprolaznih hrišćanskih vrednosti, viševekovnog istorijskog i kulturnog nasleđa našeg naroda“.\nPredsednik je naglasio plodotvornu delatnost Ruske pravoslavne crkve i drugih hrišćanskih konfesija koje pomažu u održavanju građanskog mira u Rusiji, kao i razvoj međureligijskog i međunacionalnog dijaloga.\n„Želim pravoslavnim hrišćanima, svima koji slave Božić, zdravlje, uspeh i blagostanje“, navodi se u čestitki ruskog predsednika.\nVladimir Putin je dočekao jedan od glavnih hrišćanskih praznika u crkvi Svetog Simeona i Ane u Sankt Peterburgu.


Tahirovic Nameštaj - Beograd Inndex - Beogradski pretraživač\nFabrika nameštaja Tahirovic je osnovana 1990. godine u Novom Pazaru kao fabrika za proizvodnju tapaciranog nameštaja.Intenzivan ekonomski, tehnološki i investicioni razvoj preduzeca zapoceo je 1994. godine izgradnjom moderne fabrke za proizvodnju tapaciranog namestaja sa najsavremenijom opremom i tehnologijom.\nTokom dve decenije duge tradicije i proizvodnog iskustva, kompanija Tahirovic stvorila je prepoznatljiv brend kako na trzistu Republike Srbije, tako i na trzistima zemalja u regionu.\nDanas preduzeće raspolaze sa oko 10.000 m2 poslovnog prostora od cega je oko 7.000 m2 proizvodni i skladišni prostor.Kompanija ima svoje sušare, savremeni vozni park sa namenskim vozilima za prevoz nameštaja do kupca i kompletnu servisnu službu.\nSa dugogdisnjom tradicijom u izradi tapaciranog nameštaja, Kompanija je u svom usponu dobitnik mnogobrojnih priznanja ne samo na domacem već i na medjunarodnom planu.Naša firma misli pre svega na želje kupaca i posebno vodimo računa o kvalitetu jer i naš slogan govori Nameštaj za više generacija.U proizvodnji se koriste sirovine odlicnog kvaliteta, najvecim delom uvezene iz zemalja Evropske unije.\nCilj kompanije je dalje širenje aktivnosti na trziste zapadne evrope I stalno usklađivanje sa novim svetskim trendovima I standardima kvaliteta.I u budućnosti ćemo se truditi da zadoljavamo potrebe svakog kupca i nalazimo najprakticnija rešenja za savremene uslove zivota\nBulevar Kralja Aleksandra 520c\nFast food i pekare\nNakit i parfimerije\n- Dallas nameštaj\n- Forma Ideale\n- Nameštaj Aleksandro\n- Tahirovic Nameštaj


Donosimo vam recept koji ćete sigurno želeti da zabeležite\n06.05.2018. - 20:17h 20:43h Autor: organskivrt.com\nZova je u punom cvatu i svakako je vreme da taj predivan miris i aromu spremimo i za naredne mesece. Mi smo izdvojili divan domaći recept za sirup u kojem će svi uživati.\nOvo je mera za otprilike 4l sirupa, ukoliko želite više ili manje prilagodite razmeru svojim potrebama. A to znači da ćete na 10 cvetova koristiti litar vode, kilo šećera i jedan limun, odnosno na 100 cvetova trebaće vam 10 litara vode, 10 kilograma šećera i 10 limuna, po mogućnosti nešpricanih.\n1. Potopite cvetove zove u vodu sa limunskom kiselinom i na kriške isečenim limunovima s korom. Dobro izmešajte i ostavite da odstoji na hladnom i tamnom mestu 24 sata.\n2. Drugi dan tečnost procedite, pa dodajte šećer i dobro promešajte. Ostavite da stoji još 24 sata uz povremeno mešanje.\n3. Nakon 48 sati sirup je spreman za pretakanje i skladištenje u staklene flaše. Na ovaj ga način možete čuvati do godinu dana na hladnom i tamnom mestu.\nZovaSirup od zoveSok od zoveDomaći sokRecept


Marfi: Nisam ovdje da ukidam Republiku Srpsku - Top Portal\nNaslovnica Vijesti BiH Marfi: Nisam ovdje da ukidam Republiku Srpsku\nMarfi: Nisam ovdje da ukidam Republiku Srpsku\nSAD i njen ambasador nisu ovdje da ukinu Republiku Srpsku, rekao je Majk Marfi, ambasador SAD u BiH, te se nada da će ljudi prestati iznositi takve tvrdnje.\n“Ali ja sam takođe iznio određene zabrinutosti u vezi s onim što vidimo da se dešava u vezi s određenim političkim izjavama i akcijama koje preduzimaju zvaničnicima vlasti u RS. Izrazio sam nezadovoljstvo odlukama da se donese i potpiše zakonodavstvo oko državne imovine. Sve to krši član i dejtonskog Ustava i predstavlja antidejtonsku aktivnost”, rekao je Marfi.\nUpitan da li je Rusija i dalje članica Savjeta za provođenje mira, Marfi je rekao da Rusija više ne učestvuje na sastancima ambasadora i na Upravnom odboru PIK-a, kao i da ne plaća svoj dio članarine za OHR koji uplaćuju sve članice tog tijela.\n“Pretpostavljam da je Rusija odlučila da napusti PIK”, istakao je Marfi.\nRekao je da je svojim sagovornicima u Banjaluci s kojima se susreo poručio da SAD podržavaju teritorijalni integritet BiH, suverenitet i multietnički karakter ove zemlje.\n“Rekli smo da želimo da vidimo funkcionalne, efikasne i odgovorne državne institucije u kojima lideri svih stranaka učestvuju u dobroj vjeri.\nRekao sam da želimo da vidimo funkcionalne, efikasne i odgovorne entitete čiji su lideri fokusirani na stvaranje demokratskog prosparitetnog okruženja za svoje birače kojima su to obećali”, rekao je on.\nRekao je da se zbog nerješavanja pitanja o državnoj imovini stvara pravna nesigurnost za koji tvrdi da će direktno ugroziti rast i budućnost za građane BiH. Poručio je da se pitanje državne imovine može rješavati u institucijama, te je naglasio bi rješenje bilo da ona imovina koju treba država koristila bi država, dok bi ostala imovina bila registrovana na niže nivoe vlasti.\nNa pitanje da li može da pruži dokaze o razlozima sankcionisanja ATV-a, Marfi je rekao da ta kuća nije sankcionisana zbog novinarstva ili uređivačke politike, već zbog, kako je ustvrdio, koruptivne poslovne prakse.\nPrethodni članakGradonačelnik Mostara: Idemo u gradnju sportske dvorane\nNaredni članakDodik: Da li će Uberova pojasniti Bundestagu o hajci protiv Srpske


Izvor: SrbijaDanas.com, 03.Dec.2020, 15:33\nVečeras srpsku javnost očekuje veoma važna utakmica u kojoj Crvena zvezda dočekuje Hofenhajm u Ligi Evrope. Imaće crveno-beli priliku da overe plasman u narednu rundu, a pobedom da se uključe u borbu za prvo mesto u grupi. Navijača na tribinama neće biti, ali to nije sprečilo „Delije“ da postave koregrafiju za ovaj meč.\nKoregrafija će biti postavljena na istočnoj tribini, tako da će biti vidljiva u direktnom televizijskom prenosu. >> Pročitaj celu vest na sajtu SrbijaDanas.com <<\nBiće ispisani inicijali tragično preminulog navijača Crvene zvezde Marka Ivkovića (M I), a između slova će biti slika jagode, što je bio nadimak Marko Ivkoviću.\n— SportBot (@SportBot11) December 3, 2020


Slučaj Tomora Morine, pripadnika OVK uhapšenog po poternici Srbije u Severnoj Makedoniji, otvorio je pitanje odnosa Prištine i Skoplja, a tako i Haradinaja i Zaeva. Pripadnika UČK Morinu srpsko Tužilaštvo za ratne zločine sumnjiči da je sa još devet osoba u periodu od januara do juna 1999. godine na teritoriji Đakovice zlostavljao i mučio više srpskih porodica, ali i počinio ubistva. Morina je bio deo jedinice koja je delovala u operativnoj zoni Dukađini, dakle na prostoru pod kontrolom tadašnjeg komandanta Ramuša Haradinaja. Morina još uvek nije izručen Srbiji, niti ima nagoveštaja da bi to moglo da se dogodi.\nKako "Blic" saznaje u diplomatskim krugovima u Prištini, Haradinaj i Zaev blisko sarađuju. Do sada se nisu susretali samo u ulozi premijera, već su na pojedinim sastancima bila i njihova braća - Vice Zaev i Daut Haradinaj.\n- Oni su dogovorili kontrolu biznisa koje imaju na prostoru Makedonije i Kosova - kaže "Blicov" izvor, diplomata iz Prištine.\nMeđutim, na relaciji Haradinaj - Zaev otišlo se i dalje.\nRamuš Haradinaj sa suprugom u privatnoj poseti Zaevu\n- Još dok je Haradinaj bio premijer, ugovoreno je stvaranje crnih fondova koji će služiti za plaćanje političara iz Brisela, ali i Grčke kako bi se na sve moguće načine ublažilo stopiranje puta Severne Makedonije ka EU i NATO. Sve to značajno je i za Albance koji drže deo vlasti u Skoplju, a Kosovo time dodatno plaća i partnera za svoju stvar - kaže "Blicov" sagovornik.\nU jednom trenutku makedonske vlasti dobile su na poklon dva miliona evra koja su namenjena za pojedine grčke političare, a čiji je zadatak da po EU pričaju da nemaju ništa protiv ulaska Makedonije u EU.\n- Dilovi koje su napravili Haradinaj i Zaev nisu vezani samo za biznis već i za vojske u Severnoj Makedoniji i Kosovu. Dogovoreno je i finansiranje makedonskih starešina albanske nacionalnosti da odlaze na Kosovo, a sa druge strane i da se školuju oficiri vojske Kosova na akademiji u Skoplju. Deo transfera novca ide preko pojedinih firmi - kaže "Blicov" izvor.\nDobri odnosi Haradinaja i Zaeva nisu nepoznanica za kosovske političare, pa otuda ne čudi sigurnost predsednika opštine Đakovica Ardijana Đinija da se nada brzom oslobađanju Tomora Morine.\n- Premijer u ostavci Ramuš Haradinaj razgovarao je sa vlastima Severne Makedonije i sve će uskoro biti konkretizovano - rekao je predsednik opštine Đakovica na protestu u tom gradu zbog hapšenja bivšeg pripadnika UČK.\nZaev koga deo javnosti vidi kao hrabrog proevropskog političara, a deo kao onog koji je zbog duboke koalicije sa Albancima izdao nacionalne interese Severne Makedonije međutim, vezuje se i za poslove sa marihuanom odnosno s proizvodnjom leka od kanabisa. U Makedoniji je od pre dve godine zakonom dozvoljeno uzgajanje kanabisa u medicinske svrhe i pravljenje leka. Makedonski premijer je više puta izjavio da lično podržava takve poslove, kako je naveo, zbog radnih mesta.\nMeđutim, prema nezvaničnim navodima upravo je Zaev jedan od onih koji je razvio ovakav posao, a od osam firmi sa licencom, za dve firme se navodi da ih preko svojih ljudi kontrolišu braća Zaev. Prema navodima, u ovom poslu je i episkop nepriznate makedonske crkve Naum u čije ime posao odrađuje monahinja S. E.\nKRIVIČNI SUD U SKOPLJU PRIMIO ZAHTEV ZA EKSTRADICIJU MORINE\nPredstavnicima ambasade Kosova u Skoplju odobren je zahtev da posete bivšeg pripadnika UČK Tomora Morinu, preneli su juče makedonski mediji. Istovremeno u Krivični sud u Skoplju stigao je predmet iz Ministarstva pravde u vezi sa ekstradicijom bivšeg pripadnika OVK koji je uhapšen krajem jula u Severnoj Makedoniji.\n- Sudija za prethodni postupak, u skladu sa zakonskim odredbama, predmet će proslediti na mišljenje javnom tužiocu. Nakon toga sud će doneti odluku koju će proslediti Ministarstvu pravde koje je dalje odgovorno u postupku ekstradicije - navedeno je u saopštenju Krivičnog suda u Skoplju, a prenose makedonski mediji.\nNa čemu sarađuju Haradinaj i Zaev\nKontrola biznisa na Kosovu i u Makedoniji\nCrni fondovi za plaćanje stranih političara da lobiraju\nSaradnja u obuci vojnih jedinica, novac se isplaćuje preko firmi


Ukupan broj zapisa: 23\nOdbrana od pretnji u sajber prostoru (Završen)\nStudija &39;&39;Odbrana od pretnji u sajber prostoru&39;&39;, autora dr Dejana Vuletića, proistekla je iz realizacije istoimenog projekta. U studiji se razmatraju različite definicije i karakteristike sajber prostora. Pretnje u sajber prostoru obrađene su kroz sledeće celine: napadi ...\nPrimena simulacija u proučavanju fizionomije savremenog rata\nPristup realzaciji projekta podrazumevao je konsultaciju široke litearture, uglavnom strane, iz nekoliko različitih oblasti. Simulaciono modelovanje je prisutno u rešavanju mnogih problema u različitim oblastima, simulaciona metodologija je relativno nova oblast koja se oslanja na ...\nVojna profesija u Srbiji - stanje i perspektive (Završen)\nProjekat Instituta za strategijska istraživanja „Vojna profesija u Srbiji - stanje i perspektive“ predložen je na osnovu stava iz strategijskih dokumenata da su ljudski resursi „najznačajniji resurs sistema odbrane“. Indikatori problema su sledeći: problem viška ...\nDemokratizacija sektora bezbednosti u Srbiji (Završen)\nProjekat „Demokratizacija sektora bezbednosti u Srbiji“ zajednički realizuju Institut za strategijska istraživanja i Odeljenje za demokratizaciju Misije OEBS-a u Srbiji. Projekat obrađuje četiri osnovna aspekta reforme sektora bezbednosti, iz kojih proizilaze četiri tematske oblasti ...\nStavovi pripadnika Vojske i Ministarstva odbrane o reformi Vojske i bezbednosnim integracijama (Završen)\nProjekat Instituta za strategijska istraživanja „Stavovi pripadnika MO i Vojske Srbije o reformi Vojske Srbije i bezbednosnim integracijama“ pokrenut je s idejom da se istraže stavovi profesionalnih pripadnika MO i Vojske o karakteru, intenzitetu i kvalitetu do sada provedenih reformi ...


Tanjug 26. maja 2022. 10:08\nPODGORICA – Nevladina organizacija Centar za građansko obrazovanje (CGO) pozvala je danas nadležne, posebno Tužilaštvo i novog Glavnog specijalnog tužioca, da svoju posvećenost vladavini prava dokažu na ubistvu direktora i glavnog i odgovornog urednika podgoričkog dnevnika Dan Duška Jovanovića, pre tačno 18 godina.\nU saopštenju CGO se navodi da ni punih 18 godina od ubistva Duška Jovanovića nadležne institucije nisu dale adekvatan odgovor o svim počiniocima, ali i nalogodavcima ovog gnusnog zločina.\nSmatraju da je upravo ovo primer, bez čijeg, kako kažu, celovitog razrešenja ne može biti ni suštinskog napretka u uspostavljanju vladavine prava u Crnoj Gori.\n„Spirala nasilja nad novinarima je dramatično počela te 2004. godine, a ni nakon 18 godina, novinari ne mogu slobodno i bezbedno obavljati svoj posao. Iako je trend napada na novinare u 2022. manji u odnosu na 2021. godinu, nadležni organi ne pristupaju na sistematičan način osiguranju zaštite slobode medija, a samim tim i ni podršci razvoju medijskog pluralizma. Nerasvetljavanjem ovog zločina ostavlja se prostor za eventualne buduće radnje protiv slobodne reči. Na to opominju i brojni domaći i međunarodni izveštaji, koji slučaj Duška Jovanovića kontinuirano drže u fokusu analize medijske sfere u Crnoj Gori“, naveli su, između ostalog, iz CGO.\nDuško Jovanović je ubijen u zoru 28. maja 2004. godine ispred redakcije Dana, kada je u njega, iz automobila marke „golf 3“, ispaljen rafal iz automatske puške.\nUbistvo Jovanovića do danas nije rasvetljeno, a policija je u jednom trenutku ponudila nagradu od milion evra (1,2 miliona dolara) za informacije koje bi dovele do mogućih počinilaca.\nJovanović je, kako su ga opisivali mediji, važio za osobu blisku konzervativnim opozicionim strankama u Crnoj Gori, a njegov rad je bio kritički prema tadašnjoj vladajućoj koaliciji na čelu sa tada premijerom Milom Đukanovićem.\nLNR: Predaja ukrajinskih vojnika\nSAD šalju Ukrajini i raketne sisteme dugog dometa\nIzvor: Ekstremisti Ajdara spremni da se predaju uz garancije\nRama: Srbija ucinila vise po pitanju RU nego sto sam ocekivao\nRama: Danas bio istorijski dan, ali u negativnom smislu\nLavrov: RUS predala UN Putinove predloge o prehrambenoj krizi\nKonstituisanje parlamenta i dalje pod znakom pitanja. Znate li gde je Veliki Trnovac?


Završavaju se kuglaška takmičenja - www.025.rs\nwww.025.rs / SOMBOR / SPORT / Završavaju se kuglaška takmičenja\nKuglaška takmičenja u većini liga uspešno se privode kraju.\nSomborski klubovi koji su ove godine nastupali u Prvoj ligi Srbije – grupa Vojvodina će gotovo sigurno očuvati “prvoligaški” status. U poslednjem kolu Vihor dočekuje Banat, dok će Kordun gostovati uz Vrbasu, gde će igrati protiv Dunava. U slučaju pobede “Viohorčani” će biti vicešampioni lige. Susret dve trenutno drugoplasirane ekipe se igra u nedelju, 31. marta od 11 časova na kuglani u Kljajićevu. “Kordunaši” istog dana gostuju u Vrbasu gde se sastaju sa ekipom Dunava. Meč je na rasporedu u podne.\nU rangu niže, prvoj Vojvođanskoj ligi nastupaju Kljajićevo i Polet. “Kljajićevčani” u nedelju od 14.30 časova dočekuju Spens, dok će “fenjeraš” Polet gostovati u Golubincima, gde će igrati protiv domaćeg Željezničara. Tri kola pre kraja prvenstva ekipa iz Kljajićeva još nije obezbedila opstanka, dok će se Polet gotovo sigurno od naredne sezone takmičiti u rangu niže.\nTags: Kuglanje, Sportska dešavanja\nKošarkaši nastavljaju borbu za viši rang


Autori: Drago Krulj, Mila Torović\n205 / Tvrd / Ćirilica\nU knjigu se ulazi kroz stihove Ljube Mihića i Alekse Šantića koji širom otvaraju vrata ljubavi prema gorštaku koji zna gde je rođen, kako i kuda ide, koliko je krš hercegovački njegov raj kojeg svetom pronosi i kojim se ponosi.\nOlgica Cepf, profesor književnosti\nNemerljiv doprinos Hercegovci su dali u nauci, umetnosti, književnosti, filmu i uopšte svim sferama života. Ako bismo gledali samo na lokalno geografsko određenje pojma Hercegovina, Hercegovci su uveliko uspeli da ga izmeste i na ostale delove srpskog naroda. Dovoljno je samo da napomenemo da je Vuk Stefanović Karadžić uzeo istočnohercegovački dijalekat kao osnovu za gramatiku srpskog jezika.\nĐorđe Cimerman, istoričar\nBudite prvi koji će napisati recenziju “Znameniti potomci Gorštaka Zahumlja, Travunije i središnje Hercegovine”


Spasen povređeni motociklista na Suvoj planini\nPočetak/Hronika/Spasen povređeni motociklista na Suvoj planini\nPosle skoro pet sati spasioci Gorske službe spasavanja na Suvoj planini uspešno su spustili povređenog motocklistu do puta na kome se nalazi službeni kombi GSS-a. U toku je transport povređenog ka bolnici u Nišu.\nZbog izuzetno nepristupačnog terena na Suvoj Planini, u blizini sela Kosmovac, spasavanje motocikliste je trajalo dugo, i poslednjih pet kilometara spasioci Gorske službe spasavanja morali su da pešače izuzetno uskim planinskim stazama kako bi zbrinuli povređenog, ističe se u saopštenju GSS-a.\nKako se navodi, u ovoj akciji spasavanja prvi put su korišćena nova nosila koje je Gorska služba spasavanja dobila kao donaciju Evropske Unije.\nDodaje se da su nosila znatno lakša nego prethodna, i samim tim spasiocima lakša za korišćenje, ali i udobnija za povređenog.\nGorska služba spasavanja Srbije je dobrovoljna i neprofitna organizacija čiji je osnovni cilj pomoć i spasavanje u nepristupačnim planinskim i urbanim uslovima. Naglašavaju da je osnovni zadatak službe spasiti ljudski život i pomoći čoveku u nevolji.\nGorska služba motociklista Suva planina\nKrdo sa 1.000 konja i krava na Suvoj planini umire od žeđi


RTCG - Radio Televizija Crne Gore - Nacionalni javni servis :: Društvo :: Smolović najviše čini za Rome u CG\nNVO MLADI ROMI 17. 09. 2019. 10:39 >> 10:39 0\nPredsjednik opštine Bijelo Polje Petar Smolović je u najvećoj mjeri unaprijedio položaj romske i egipćanske manjine u toku 2018/19 godine, saopšteno je iz NVO Mladi Romi.\nOvo je rezultat kampanje "Predsjednik opštine – prijatelj Roma" čiji je cilj bio jačanje dijaloga između opština i romskih zajednica, te promocija primjera dobre prakse kada je u pitanju unapređenje položaja romske i egipćanske manjine.\n"Petočlana komisija sastavljena od predstavnika i predstavnica Ministarstva za ljudska i manjinska prava, Ministarstva javne uprave, Delegacije Evropske unije, Savjeta Evrope i organizacije 'Help' donijela je odluku na osnovu pristiglih prijava i propratne dokumentacije 6 opština koje su učestvovale u kampanji: Bar, Berane, Bijelo Polje, Herceg Novi, Nikšić i Podgorica" navodi se u saopštenju.\n"Formirana je Kancelarije za Rome u Sekretarijatu za lokalnu samoupravu, pri Odjeljenju za ljudska i manjinska prava, u kojoj su sistematizacijom predviđena 2 radna mjesta, usvojen je drugi po redu Likalni akcioni plan za integraciju Roma za period 2018 - 2022. godina", saopšteno je iz ove NVO.\nOsim toga, obezbijeđena su sredstva za izgradnju stambenih objekata za 10 romskih porodica u iznosu od 200 hiljada eura, u saradnji sa organizacijom Help Montenegro, dok su romskim nebladinim organizacijama dodijeljena sredstva za realizaciju dva projekta koji se odnose na Rome i njihovu integraciju u lokalnu sredinu.\nKampanja "Predsjednik opštine – prijatelj Roma" regionalnog je karaktera i sprovodi se istovremeno u svim zemljama Zapadnog Balkana.\nOpština Bijelo Polje je takođe jedna od osam crnogorskih opština koje učestvuju u ROMACTED programu, zajedničkoj inicijativi Savjeta Evrope i Evropske komisije, a koji za cilj ima promovisanje dobrog upravljanja i osnaživanje Roma na lokalnom nivou.\nKampanja je dio projekta "Zajednička inicijativa za jačanje romskog civilnog sektora na Zapadnom Balkanu i u Turskoj" u kojem je NVO Mladi Romi partnerska organizacija za Crnu Goru. Projekat je usmjeren na uspostavljanje struktura koje će olakšati romskom civilnom sektoru da aktivno učestvuje u lokalnoj i nacionalnoj politici i procesu donošenja odluka i uspostavljanje konstruktivnog sistematskog dijaloga između vlasti i romskih nevladinih organizacija, zaključuje se u saopštenju.\nPetar Smolović NVO Mladi Romi


Frenkie Archives - Page 2 of 5 - Jelen Music Show\nJelen Music Show Frenkie\nFrenkie, Kontra i Indigo sa singlom “Mosh pit”, nakon prošlosedmičnog drugog mjesta, stigli su na “Vrući tron” ove sedmice, zahvaljujući glasovima publike! Čestitamo FM Jam ekipi, koja je nedavno izdala i novi studijski album. Visoko drugo mjesto ove sedmice zauzima ... Pročitaj više »\nUvod u novi album “20/20“, koji je od sada dostupan u pretprodaji, Frenkie, Kontra, Indigo donose u vidu novog singla pod nazivom “Mosh Pit“, a koji su premijerno predstavili svojoj mnogobrojnoj publici. Spot za novi singl snimili su u ... Pročitaj više »\nJoš jedan primjer prave rep muzike stiže u obliku pjesme „Naša noć“, iza koje stoje Frenkie, Kontra, Indigo. Prije nego što se u potpunosti upoznamo sa njihovim novim studijskim albumom „20/20“, imamo priliku poslušati novu pjesmu „Naša noć“, te ... Pročitaj više »\nUvod u novi album "20/20“, koji je od sada dostupan u pretprodaji, Frenkie, Kontra, Indigo donose u vidu novog singla pod nazivom "Mosh Pit“, a koji su premijerno predstavili svojoj mnogobrojnoj publici. Spot za novi singl snimili su u ... Pročitaj više »


July 29, 2017 – Alternativa\nAKO BI SUTRA U POPODNEVNIM SATIMA IZBILA VELIKA GRMLJAVINA, POTREBNO JE DA URADITE SLJEDEĆE SAVJETE KAKO NE BISTE OSTALI OZLIJEĐENI, JER OVO JE SVETI DAN SVIH…\nAko bi ste sutra u popodnevnim satima naišli na veliku oluju koja će izaći iz vedra neba, a ona se događa svakih 40 godina, i to je sveti dan svih pravoslavaca. i sada ćemo vam dati nekoliko savjeta šta biste trebali da uradite po tome pitanju ako biste se zatekli […]\nPREDSTAVLJAMO VAM VEOMA TUŽAN ŽIVOT POZNATE SRPSKE GLUMICE KOJA JE ZA JAVNOST OTKRILA NEKOLIKO ANEGDOTA KOJE SIGURNO DO SADA NISTE ZNALI…\nPredstvaljamo vam veoma težak život poznate srpske glumice Jelisavete koju vjerovatno svi znate. Svoju biografiju nam je tako slobodna ispričala da smo se svi veoma začudili njenom pričom i kako se usudila zapravo da to sve ispriča u medije. Svoje čitavo djetinjstvo provela sam u neimaštini i siromaštvu, živjela sam […]\nPREDSTAVLJAMO VAM ŽIVOTNU TRAGEDIJU POZNATE PJEVAČICE TIN IVANOVIĆ I NJENOG SINA KOJEG JE GODINAMA KRILA OD JAVNOSTI, POGLEDAJTE KAKO ON IZGLEDA DANAS…\nVjerovatno do sada niste ni znali za sina Tine Ivanović kojeg je godinama krila od očiju javnosti, jer on je zapravo plod njenog prvog braka kojeg se uopšte nije htjela prisjećati, a svoga sina nije vidjela više od 10 godina. a njihov susret je izgledao ovako nakon deset godina života […]\nSTEFAN ĐURIĆ RASTA PRILIKOM SVOG NASTUPA U CRNOJ GORI PRETUKAO GOSTA KOJI MU JE NESRETNIM SLUČAJEM…\nPrilikom svoga nastupa u Crnoj Gori Stefan Đurić Rasta pretukao je jednog gosta koji je sasvim slučajno se tu zadesio i prolio mu piće na garderobu, a zatim je on sišao sa bine i udario ga, na to su svi posjetioci veoma burno reagirali da su odmah napustili diskoteku. Stefan […]\nU NAREDNIH NEKOLIKO DANA OČEKUJU NAS PAKLENE VRUĆINE I TEMPERATURE KOJE ĆE IZNOSITI PREKO 38 STEPENI…\nU narednih nekoliko dana nas počekuju veoma vioske temeprature od kojih bi se trebali u ozbiljnim mjerama kloniti se i čuvati se, jer bi mogli zadobiti kobne posljedice. Prema istraživanjima naših metereologa u narednih nekoliko dana tačnije do 30 do 6 Augusta bi naše područje trebale zahvatiti velike vrućine i […]


Nikada ne poredite dete sa drugima | Dečji sajt\nNaučite dete da se ne upoređuje s drugima, već samo sa sobom\nRoditelji, učitelji i profesori često upoređuju decu, određuju ko je u čemu bolji, ko uopšte nije dobar i naglašavaju kako se treba ugledati na ono koje je najbolje ili najuspešnije, ono koje najlepše crta ili uvek sluša. I nikada to ne rade iz loše namere, već da bi dete podstakli da se više potrudi, da bude bolje, ali ishod obično nije takav.\nPomozite mu da stekne i sačuva samopouzdanje\nUkoliko deca tako razmišljaju, uvek će sebe posmatrati kao gubitnike, dok će samo jedan ili dvoje biti "na vrhu", najbolji, kao ideal koji je teško postići. Ovo može uticati na detetovo samopouzdanje i dovesti do toga da se oseti nesposobno, glupo, bez samopoštovanja i neuspešno, pa će kasnije stalno da se upoređuje s drugima. Iz tog razloga, važno je da ga nikada ne upoređujete, čak iako smatrate da ćete ga na taj način motivisati. Sa druge strane, važno je i da ga naučite da se ono samo nikada ne poredi sa drugom decom. To znači da sledeći put kad prođe kroz cilj, čak iako je bilo poslednje na trci, treba da se raduje tome što je popravilo sopstveni rezultat u odnosu na prethodni put ili ikad ranije.\nIako se možda čini da nema razlike, jer je dete svakako stiglo poslednje na cilj, razlika se ogleda u tome kako se ono oseća. Ukoliko se uvek upoređuje s drugima, imaće osećaj niže vrednosti, manjak samopouzdanja, osećaće se neuspešno pa ga sve to može navesti i da čak odustane od daljih pokušaja. S druge strane, ukoliko dete naučite da samo meri svoj uspeh i napredak, to će ga svakako motivisati da se trudi i da uvek nadmaši sebe.\nNe treba se oslanjati na tuđe kriterijume\nUčite mališana da se ne ravna prema tuđim kriterijumima, već da treba da ima svoje, jer će u suprotnom i kasnije uvek da očekuje potvrdu i odobravanje od drugih ljudi da li je nešto uradilo dobro ili ne. Svako od nas treba da ima sopstveno viđenje uspeha pa tako i vaše dete. Često poređenje dece sa drugima, bilo da to rade roditelji ili dete samo, mogu ga dodatno stresirati, učiniti anksioznim a u nekim važnim trenucima kada se očekuje da treba da postigne neki uspeh, proba nešto novo ili napravi neki novi korak, može zbog preopterećenosti imati i problema sa snom.\nSve to utiče i način na koji dete vrednuje svoj rad, pa čak i kada postigne uspeh, možda ga neće videti kao značajan jer se ne uklapa u nečije druge kriterijume. Samim tim, neka deca mogu izbegavatii socijalne kontakte kako im se druga deca ne bi rugala ili ih ismevala, pa će bežati od svake vrste interakcije sa drugima. Dete se zbog toga u nekoj meri može i udaljiti od roditelja jer oseća kao da su oni njime nezadovoljni, pa će probuditi osećaj nesigurnosti, izgubiće poverenje i trudiće se da se distancira.\nU nekim slučajevima na ovaj način podstiče se i rivalstvo i čak agresivno ponašanje prema vršnjacima ili braći i sestrama sa kojima se dete često poredi.\nPozitivan pristup menja situaciju\nCenite svaki trud pa čak i minimalni napredak, iako je samo za par poena bolji od prethodnog rezultata. To će dete podstaći da napreduje a povećaće mu i samopouzdanje. Naučite ga da nije sramota da traži pomoć kada mu je potrebna i da to nije odraz slabosti i neznanja. Hvalite njegove prednost i ne postavljajte nerealna očekivanja. Kada se desi neuspeh, nemojte dozvoliti da se u bilo kom trenutku oseti kao da je izdalo vaša očekivanja. Pustite da prati svoja interesovanja i budite sigurni da ako se bude poredilo samo sa sobom i gledalo svoj napredak od ranije i sada, da će nadmašiti i vaša i svoja očekivanja.\nfoto: unsolash, pixabay


Projekti • Info Press\nČesi uložili pet i po miliona evra u Užice\nČeška kompanija RC Reinvest Delta uložila je 5,5 miliona evra u Užice. U naselju Krčagovo otvoren je novi tržni centar, koji se prostire na 7000 kvadrata. „Verujemo u budućnost Užica i vidimo veliku… [...]\nU Čačku dodeljeni sertifikati polaznicima obuke za zavarivače\nU organizaciji Nacionalne službe za zapošljavanje filijale Čačak uručeni su sertifikati polaznicima obuke za zavarivače. Edukacija je trajala dva meseca, a ukupno je dodeljeno 13 uverenja nezaposlenim licima sa tržišta rada. Obuka za… [...]\nU Priboju svečano otvorena renovirana Mašinsko elektrotehnička škola\nU sredu, 6. novembra 2019. godine u Priboju je, na svečan način i u prisustvu uvaženih zvanica, predata na upotrebu renovirana zgrada METŠ. Činu svečanog otvaranja, pored profesora i zaposlenih u METŠ, prisustvovali su… [...]\nBranka Nedović iz Donje Trepče kod Čačka koja je obolela od multiple skleroze dobila je danas kolica koja će joj pomoći da se kreće bez ičije pomoći. Pomagalo je izradila i donirala firma… [...]\nU toku restauracija najstarije čačanske kafane "Car Lazar"\nNajstarija i najpoznatija kafana u Čačku, "Car Lazar" datira iz 1883. godine. Posle 136 godina usledila je prva velika restauracija kafane, kako enterijera, tako i eksterijera, a čast da učestvuje u timu stručnjaka… [...]\nU Čačku održano predavanje "Edukacija iz oblasti populacione politike"\nU okviru realizacije projekta kojim je Grad Čačak aplicirao za dodelu bespovratnih sredstava za sufinansiranje mera populacione politike održano je predavanje "Edukacija iz oblasti populacione politike". Predavanje je namenjeno za psihologe i pedagoge… [...]\nInovacioni sistemi u tretmanu otpadnih voda bila je tema okruglog stola koji je održan danas u Startap centru Naučno tehnološkog parka u Čačku. Ukazano je da se problem urpavljanja otpadnim vodama može rešiti… [...]\nPriboj: Počeli radovi na asfaltiranju puta Sjeverin - Strmac\nU petak, 1. novembra zvanično su otpočeli radovi na asfaltiranju ugovorene deonice puta Sjeverin – Strmac, u prisustvu velikog broja meštana, čelnika lokalne samouprave i predstavnika izvođača radova. U pitanju je deonica od… [...]\nUz EU industrijska zona u Priboju spremnija za investitore\nU industrijskoj zoni u Priboju završeni su radovi na rekonstrukciji postojeće i izgradnji nove vodovodne i hidrantske mreže što je dodatno unapredilo uslove za poslovanje i privlačenje novih investitora. Radovi koje je finansijski… [...]\nSportske igre mladih na sastanku sa čelnim ljudima Priboja\nNa poziv Sportskog saveza Priboj, Sportske igre mladih uzele su učešće na Malom sajmu sporta u Priboju. Sastanak Rukovodstva igara sa čelnim ljudima Opštine Priboj i Sportskog saveza Priboj održan je u četvrtak… [...]\nDruštvo • Projekti • Sport\nFudbaleri užičke Slobode pobedili Jedinstvo u komšijskom derbiju\nU 11. kolu Zapadno moravske zone fudbaleri užičke Slobode savladali su u komšijskom derbiju ekipu Jedinstvo Putevi na njihovom terenu rezultatom 1:2 (1:1). Odlična utakmica koja je u potpunosti opravdala očekivanja fudbalskih sladokusaca,… [...]\nProjekti • Sport\n« Prethodno 1 2 3 4 5 … 10 Sledeće »\nImpresum • Marketing • Kontakt


Beloglavi sup Dobrila uspešno vraćen u Srbiju - EkoForum\nObjavljeno 13. aprila 2019. od ekoforum\nBEOGRAD – Jedinka beloglavog supa (Gyps fulvus) iz Specijalnog rezervata prirode „Uvac“ koja je pronađena i zbrinuta u Turskoj, uspešno se vratila u Srbiju. Strogo zaštićena vrsta ptice koja je dobila ime „Dobrila“, na osnovu uspešne saradnje državnih ustanova i organizacija za zaštitu i očuvanje ptica dve zemlje, stigla je danas kargo avionom turske kompanije u Beograd, odakle će, nakon okončanja graničnih i veterinarskih procedura, biti prebačena u Specijalni rezervat prirode „Uvac“.\nNa aerodromu „Nikola Tesla“, beloglavog supa Dobrilu dočekali su ministar zaštite životne sredine Goran Trivan i ambasador Republike Turske u Srbiji Tanžu Bilgič, uz prisustvo rendžera SRP „Uvac“, predstavnika stručnih institucija i medija.\nPovratak u Srbiju beloglavog supa iz rezervata „Uvac“, nakon uspešnog oporavka u Turskoj, za nas je izuzetno važan trenutak, jer je predstavniku strogo zaštićene divlje vrste produžen i omogućen život u prirodi, ukazao je ministar Trivan. On je posebno izrazio zahvalnost Republici Turskoj i ambasadoru Republike Turske u Srbiji, naučnim i stručnim institucijama Republike Turske koje su učestvovale u ovom komplikovanom poduhvatu, turskoj avio-kompaniji koja je obezbedila prevoz ptice, kao i institucijama Republike Srbije, na uspešno realizovanoj akciji povratka beloglavog supa na svoje prirodno stanište.\nMinistar je ukazao da Srbija već godinama ulaže značajne napore kako bi, ne samo Dobrila, nego i drugi supovi bili uspešno vraćeni na njihova prirodna staništa. „Kada uspete da vratite nekoliko stotina jedinke vrste koja je zaista ugrožena, to znači da nešto dobro radimo“, rekao je ministar i naglasio da će se nastaviti sa radom na zaštiti i unapređenju populacija divljih vrsta širom Srbije, koja spada u jedan od svetskih centara biodiverziteta.\nPovratak beloglavog supa iz Turske u Srbiju nije samo paradigma zaštite prirode koja ne poznaje granice, već i potencijala saradnje dve zemlje u oblasti zaštite životne sredine. „Budući da je ekonomska saradnja između naše dve zemlje sve ozbiljnija, da su politički odnosi bolji nego ikada, u oblasti životne sredine su tek začetku, ali evo, Dobrila nam je pomogla da počnemo temeljniju saradnju“, istakao je Trivan. Naglašavajući zadovoljstvo zbog realizovane akcije i što je beloglavi sup Dobrila stigla u Beograd u dobrom stanju, ministar je izrazio očekivanje da se će se, uz brigu stručnjaka iz oblasti zaštite prirode, ptica prilagoditi, i na osnovu procesa u skladu sa stručnim i naučnim pravilima, uspešno vratiti u prirodu.\nAmbasador Bilgič je izrazio svoje veliko zadovoljstvo što je ptica uspešno spašena u Turskoj, i što će se ponovo naći na svom prirodnom staništu. Kako je naglasio, ptica je dva puta pronalažena na jugoistoku Turske, u blizini granice sa Sirijom, iznemogla i skoro smrznuta. Nakon što su je turski veterinari uspešno oporavili, procenjeno je da se „Dobrila“ u svoju matičnu koloniju u Srbiji može vratiti jedino avionom, što je i realizovano angažovanjem turske kompanije Turkish Airlines.\nBilgič je naročito ukazao da je saradnja na spašavanju beloglavog supa i njen povratak u Rezervat značajan korak ka razvijanju saradnje Turske i Srbije u oblasti zaštite životne sredine i prirode. „U Beogradu obično govorim o političkim i ekonomskim temama, a po prvi put govorim o nečem sasvim drugačijem, o zaštiti prirode i mogućoj saradnji, što je takođe dokaz sve bolje ukupne saradnje između Republike Srbije i Republike Turske“, naglasio je ambasador. Ambasador je na kraju obraćanja na srpskom jeziku poručio: „Dobrila, dobrodošla u Srbiju. Nadam se da ćeš se brzo oporaviti i adaptirati, i da ćeš uskoro ponovo leteti na Uvcu“.\nPo dolasku na aerodrom „Nikola Tesla“ u Beogradu, nakon okončanja kontrole na graničnoj ispostavi, ptica će biti transportovana u Specijalni rezervat prirode „Uvac“, gde će određeno vreme boraviti u prihvatnoj volijeri radi stručnog praćenja i adaptacije, do sticanja uslova za njen povratak u prirodu. Puštanje beloglavog supa nazad u matičnu koloniju na Uvcu će se izvršiti u skladu sa merama i uslovima zaštite prirode.\nBeloglavi sup (Gyps fulvus) ima status strogo zaštićene vrste u Republici Srbiji i zaštićen je međunarodnim ugovorima poput Konvencije o međunarodnom prometu ugroženih vrsta divlje faune i flore (CITES). Gnezdeća kolonija beloglavog supa u Specijalnom rezervatu prirode „Uvac“ koja broji oko 240 parova, jedna je od najvećih na Balkanu.\nPrethodni članakPrethodno AstraZeneca donirala i zasadila drveće na levoj obali Save u Beogradu\nSledeći članakSledeće Otvoren 45. Međunarodni sajam građevinarstva


Kuda za doček u Novom Sadu?\nKao drugi po veličini grad u Srbiji, Novi Sad je za mnoge idealan izbor za doček Nove godine. Kako za meštane, tako i za turiste. Kao i u svakom gradu, tako je i u Novom Sadu doček na Trgu centar dešavanja novogodišnje noći. Ove godine, Fondacija "Novi Sad Evropska prestonica kulture" prirediće novogodišnji program na četiri lokacije u gradu: Trg slobode, Trg republike, Dunavski park i Studio M.\nRok doček 2018. godine\nNa Trgu slobode očekuju vas sjajni izvođači: Darko Rundek, Plavi orkestar i bend S.A.R.S. Na Trgu republike program počinje 31. decembra u podne gde možete uživati ne samo uz ritmove rok muzike, nego i uz džez, pank pa i tamburicu. Takođe, na Trgu republike imaćete mogućnost da uživate u sjajnoj klopi i omiljenom piću.\nDunavski park je centar dešavanja za one najmlađe, gde će moći da uživaju u dečijim predstavama i nastupima dečijih horova. Na samom kraju programa tu će biti i Deda Mraz koji će se družiti sa najmlađima do 14h.\nKao i svake godine, ulaz na Trg slobode, Trg republike i Dunavski park se ne naplaćuje. Ulaz će se naplaćivati samo za Studio M isključivo zbog kapaciteta mesta.\nNajlepši smeštaji u Novom Sadu\nUkoliko ste odlučili da doputujete u Novi Sad za doček Nove 2018. godine ili ćete sa većim društvom da ispratite staru i dočekate novu godinu u kućnoj varijanti, pogledajte gde možete da iznajmite smeštaj na najboljim lokacijama u gradu!


Najbolje iz Nike kolekcije za proleće/leto 2018. - Muški magazin - trendovi, fitness, lifestyle, saveti, devojke... `\nNajbolje iz Nike kolekcije za proleće/leto 2018.\nKako se proleće polako bude smenjivalo sa letom, komfor će postati glavna stavka...\nNiko od nas ne želi da se znoji više nego što je potrebno, makar onda kada ne vežbamo. Pravi pristup oblačenju predstavlja ključ u najboljem mogućem iskorišćavanju vremenskih uslova, bez osećaja da gorimo u rerni i nevezano sa aktivnostima koje upražnjavamo.\nProlećne kolekcije kompanije Nike, ne samo da osiguravaju niže cene od konkurentskih proizvoda, već garantuju komade odeće koji su otporni na znoj, garderobu za teretanu i svaku vremensku priliku, restoran, kancelariju ili sve zajedno u paketu. Nova kolekcija uključuje patike, majice, šortseve i mnogo toga drugog, ali ćemo vam sada izdvojiti najboljih pet odevnih predmeta koje možete poručiti odmah sa zvaničnog sajta kompanije, dok svi članovi Nike+ kluba, mogu sebi obezbediti besplatnu isporuku proizvoda.\nSvih pet proizvoda koje vam predstavljamo služe različitim svrhama, ali na kraju dana, oni vam garantuju maksimalan komfor, koji ujedno predstavlja svačiji cilj.\ngarderoba za proleće i leto\nPROČITAJTE SLEDEĆI TEKST: Diesel lansirao novu ironičnu letnju kampanju


Glumac prozvao premijera: KAKO može da se živi sa 25.000 dinara? : Nadlanu.com\nObjavljeno 11. mar 2015. / 15:36:32\nPozorišni reditelj i glumac Radoslav Milenković ocenio je da je premijer Aleksandar Vučić suštinski u krivu kad traži podršku elite, jer je njegov posao da podržava elitu a ne obrnuto.\n"Zaposleni u Srpsko narodnom pozorištu, koje je starije i od mene i od njega, imaju platu od 19 ili 20 hiljada dinara. Bilo bi bolje da premijer podržava SNP... Od tih hiljade i hiljade klimoglavaca nema ništa. Ja ne znam gde premijer živi. On bi nas koji nešto znamo počistio... Hajde neka on uzme 25 hiljada mesečno i svima nam pokaže kako se s tim živi", istakao je Milenković.\n"Ne znam šta političari zamišljaju kako ljudi žive. A elita, elita je socijalna kategorija, svi kuburimo na rubu egzistencije...", kazao je on.\nDodao je i da Vučić treba da kaže koja ga elita ne podržava, jer, kako je naveo "eliti" danas pripadaju i "estrada, i menadžeri, i primitivci..." Sebe, kako kaže, ne smatra elitom koja je premijeru potrebna.\n"On ne zna šta je pozorište. Ne dolazi u pozorište. Video bih ga da je dolazio, valjda bi nas pozdravio...", rekao je Milenković, koji je i univerzitetski profesor.\nZa sebe kaže da pripada simboličkoj eliti, što, kako je naveo, podrazumeva više odgovornosti i ozbiljne kriterijume u vaspitanju dece "kako bi razumela svet, a ne bili uvlakači" .\n"Sad je ta odgovornost, nažalost, pitanje ličnog pristupa, jer nije ugrađena u sistem vrednosti, a pošto nije izvesno da li to vodi dobru, jer istovremeno svedočimo da se korist postiže nečasnim metodima i da itekako možeš da budeš direktor iako o nečemu ništa ne znaš", ukazao je on.\nPrema njegovim rečima, predstavnici elite danas nisu ni zastupljeni u javnosti, jer neki ne žele da "tupe zube u prazno", ali i zbog toga što nemaju ni prilike da javno istupaju, "jer se i to malo ventila koji smo imali gasi, ili se brutalno ugase cele emisije, kao Utisak nedelje".\n"Neka elita je i zbog toga protestvovala, ali je problem što premijer misli da ta elita treba njega da podržava", istakao je.\nRadoslav Milenković je ocenio da poruka o potrebi podrške elite procesu evrointegracija ne znači ništa i da je to samo kič, već da je suštinsko pitanje kakvi idemo u Evropu.\n"Nije sporno da bismo svi u Evropu, jer tamo ima hleba, posla, lepih izloga. Nije sporno ni da bismo i evropski sistem vrednosti. Ali, znači li to da treba da kažem: nema veze što ovi gladuju, idemo mi u Evropu. Ili, da neki arhitekata kaže: nema veze što će Beograd na vodi tako da se gradi, idemo mi u Evropu", zapitao je.\nMilenković je kazao da su ljudi u Srbiji jako uplašeni od nedostatka alternative, te da zbog toga u društvu vladaju depresija i bezvoljnost. S druge strane, kako je ukazao, postoji nemogućnost da se reaguje i da ta reakcija ima širi odjek.\nMilenković je kazao da su mu zato strašne i licemerne ocene pojedinih evropskih zvaničnika da u Srbiji nema problema sa medijima.\n"Osvajanje slobode je test lične snage. I preostaje nam jedino da se usavršavamo. Znanje te čini jačim od tvoje bede. I to je jedino što nam preostaje", ocenio je.\nZa njega bi jedina politička alternativa bila politička opcija koja bi obezbedila da svaki čovek u ovoj zemlji živi pristojno od svog rada, jer sve drugo vidi kao vlastohleplje.\n"Ja krizu ne prepoznajem na licima političke elite, na tim licima bez profesija, koja su se sama proglasila ekspertima...", kazao je on, dodajući da i sunovrat sistema vrednosti dolazi sa takvim političarima koji idu sa starletama na večeru, koji ne grade biblioteke, ni muzeje, već nude mađioničarske opsene i obećanja da ćemo za dve-tri godine nešto ostvariti a samo da bi neko trajao na vlasti.\n"Ako za godinu dana nisi u stanju da rešiš ni jedan principijelni problem, onda ne treba da menjaš prozore na pozorištu, ili školi. Škole si dobile PVC prozore, ali nisu postale bolje. Da bi to postale, moraju učitelji da budu učitelji, da se vrati dostajanstvo...", ocenio je Radoslav Milenković.


U Nišu sirene i zamračivanje kao generalna proba - JUGPRESS\nZavijanje sirena za vazdušnu opasnost i zamračivanje grada, slika Niša danas kao generalna proba pred sutrašnje svečano centralno obeležavanje dvadeset godina od početka NATO bombardovanja.\nMiloš Milošević, pomoćnik gradonačelnika Niša najavio je da će, zbog skupa koji se organizuje sutra na centralnom gradskom trgu biti izvesnih izmena u gradskom saobraćaju, ali i redukcije javne rasvete.\n„U subotu će biti izvršena proba zamračivanja centra grada, a u nedelju tokom organizacije samog skupa biće zamračen grad i biće emitovani zvuci sirena za vazdušnu opasnost“, kaže Milošević. „Zvuci sirene za vazdušnu opasnost biće emitovani i tokom probe u subotu, tako da upozoravamo građane da nema razloga za paniku, da je sve to samo u cilju obeležavanja ovog dana“.\nProgram počinje u 19,15 sati u nedelju, a nadamo se da će veliki broj građana koji će na ovaj način odati poštu stradalima u NATO bombardovanju. Na Trgu kralja Milana prema Tvrđavi, postavljena je konstrukcija bine, a zaštićene su i zelene površine parka u centru grada kako bi građani nesmetano mogli da prisustvuju ceremoniji.\nPodsećanja radi na Niš je prva bomba pala 25. marta. U NATO bombardovanju poginulo je 57 Nišlija a više od 60 ih je teško dok je više od 200 lakše ranjenih.\nNišlije pamte i kasetne bombe koje su pale u blizini Tvrđavske pijace. U Nišu je 120 objekata potpuno srušeno, a više od tri hiljade je oštećeno, što civilnih, što vojnih, infrastrukturnih.\nNiš jedan od gradova koji su najviše bili izloženi NATO projektilima.\nNeće biti moguće parkiranje u centru grada, da će mnoge ulice biti zatvoren za saobraćaj, ali i da će gradski prevoz biti pojačan kako bi građani mogli da stignu


Sekcija za žensko preduzetništvo Privredne komore Srbije održala je četvrtu sednicu, na kojoj su razmatrane dosadašnje aktivnosti i najavljeni novi projekti.\nPozdravljajući na početku sednice preduzetnice Branislava Simanić, direktor Sektora za preduzetništvo Privredne komore Srbije, istakla je da je za sedam meseci, koliko Sekcija za žensko preduzetništvo postoji, realizovan veliki broj aktivnosti. “Posebno bih izdvojila projekte “Edukativna nedelja i “Mala škola preduzetništva - “Digital za nju”, čiji je cilj bio, ne samo edukacija, nego i podsticanje umrežavanja među preduzetnicama. Značajna pažnja posvećenja je i saradnji sa drugim udruženjima, koja promovišu žensko preduzetništvo, kao i regionalnoj saradnji”, kazala je Simanić. Ona je najavila da će 15. juna u Novom Sadu biti održana Međunarodna stručna konferencija preduzetnica “Biznis na štiklama”, koja će okupiti oko 400 žena preduzetnica iz Srbije i zemalja u regionu.\nKatarina Obradović Jovanović, pomoćnik ministra privrede u Vladi Srbije je istakla snažnu podršku, koju država daje razvoju sektora malih i srednjih preduzeća, a posebno ženskom preduzetništvu. “Srbija je 2016. godine usvojila Strategiju razvoja malih i srednjih preduzeća, u kojoj važno mesto zauzimaju programi namenjeni ženama preduzetnicama. Tako je u okviru programa za nabavku opreme predviđeno kao obezbeđenje samo zaloga, što znatno olakšava dobijanje investicionih kredita. Naime, u praksi se mnogo žena susreće s problemom kada aplicira za kredite, jer se nekretnine ne vode na njih, pa nije moguće da obezbeđenje bude hipoteka. Uvođenjem zaloge se taj problem prevazilazi. To je jedna od mera za konkretnu podršku razvoju ženskog preduzetništva”, navela je Obradović Jovanović.\nPredsednica Sekcije za žensko preduzetništvo Biljana Lazarević je izrazila zadovoljstvo zbog toga što je veliki broj preduzetnica učestvovao u projektima “Edukativna nedelja” i “Digital za nju”. “To je potvrda da su projekti dobro osmišljeni i da su preduzetnice prepoznale mesto na kome mogu da se edukuju kako bi unapredile svoje poslovanje. Takođe, to je omogućilo i njihovo povezivanje i saradnju na nekim budućim zajedničkim poslovnim poduhvatima, naglasila je Lazarević. Veliko interesovanje vladalo je i za radionice u okviru projekta “Mala škola preduzentištva”, u oviru kojeg je održano 19 besplatnih radionica”\nLazarević je podsetila da je Sekcija pokrenula časopis Magazin i najavila izlazak drugog broja. Kad je reč o narednom periodu u planu su novi projekti, a poseban akcenat biće stavljen na regionalnu saradnju, tako da je predviđeno da se sednice Sekcije za žensko preduzetništvo ubuduće održavaju u različitim gradovima u Srbiji.\nSuzana Perić, potpredsednica Sekcije, predložila je nekoliko projekata, s ciljem dalje podrške razvoju ženskog preduzetništva. Tako će u organizaciji renomiranog ženskog časopisa “Bazar”, čija je urednica Suzana Perić, u septembru biti održan Biznis forum. Pored toga, u planu je i promocija Srbije u Francuskoj, kroz modu i muziku. Naime, Suzana Perić će u više francuskih gradova predstaviti svoju modnu kolekciju inspirisanu srpskom tradicijom, uz muzičku pratnju izuzetnog vokala Lene Kovačević. Ona je pozvala preduzetnice da se priključe tom projektu.\nGošća na sednici je bila preduzetnica iz Hrvatske Jadranka Vrhović, direktorka i osnivač kompanije “Jadromel” iz Zagreba. Ona je članicama Sekcije za žensko preduzetništvo predstavila svoje proizvode i ponudila saradnju.\nU susret potpisivanju sporazuma o saradnji sa Savetom žena u nekretninama, a reč je o ženama koje rade u agencijama, koje pripadaju udruženju Klaster nekretnine, članicama Sekcije za žensko preduzetništvo PKS-a obratila se Dušanka Kovačević i najavila zajedničke aktivnost na podršci preduzetnicama.


Zašto je mobilna aplikacija bitna za vaš biznis - Progressive media\nProsečan korisnik se u današnjem urbanom životu kreće veoma brzo, ˝živi˝ za dan i trenutak, i gotovo uvek je na ˝mreži˝. Najviše svog vremena, moderan čovek provodi koristeći mobilni telefon, tablet ili neki drugi oblik prenosivih digatilnih uređaja koje će mu omogućiti pristup informacijama u trenutku kada su mu one potrebne. Upravo iz tog razloga, korišćenje mobilnih aplikacija su danas prekretnica na tržištu u gotovo svim oblastima biznisa.\nBez obzira na to kojom delatnošću se bavite, činjenica je da će većina vaših uobičajenih, a i pozamašan broj potencijalnih novih potrošača imati pristup pametnim mobilnim telefonima kao i pristup internetu. Ukoliko vaš biznis i proizvod koji reklamirate ima dobru internet prezentaciju i preglednu i efektivnu mobilnu aplikaciju, već na samom početku potrage za rešenjem, vaše predstavljanje će ostaviti jak utisak na potrošača i mogućnost da vam baš on postane novi klijent se drastično povećava. Veoma je važno da na prvi pogled sve izgleda kao user friendly , da ništa nije konfuzno i da ne izgleda kao sajt koji za cilj ima da nekome ˝izbije˝ novac iz džepa. Svesni smo da je cena izrade mobilnih aplikacija malo veća, ali i iOS i Android aplikacije sa sobom donose ogromne benefite u razvoju vašeg poslovanja.\nBenefiti mobilnih aplikacija u biznisu\nPojačava ˝brand awareness˝\nKao što možemo da zaključimo, mobilne aplikacije sa sobom donose velike benefite pomoću kojih možete lako da pratite vaše potrošače i što bolje im prezentujete, a kasnije i plasirate svoj proizvod.\nMeđutim, biznis nije jedina grana koja ima korist od mobilnih aplikacija, već korist od aplikacije imaju i sami korisnici.\nLak pristup asortimanu vaših proizvoda\nBrza obeveštenja o akcijama i popustima\n1 dodir do svih potrebnih kontakt informacija\nLak pristup lokaciji vaše poslovnice\nPregledan pristup rasporedu i lako zakazivanje termina\nNaravno, svesni smo da ovo nisu sve prednosti koje mobilne aplikacije sa sobom donose, već ističemo one najznačajnije za vaše poslovanje i kontrolu vašeg biznisa.\nDo sada bi svima nama trebalo da bude kristalno jasno – budućnost svakog biznisa zavisi od mogućnosti adaptacije mobilnim platformama.\nSvaki korisnik mobilnog telefona će biti zadovoljan činjenicom da je baš vaša mobilna aplikacija njemu omogućila lak pristup brzom i efikasnom rešenju, i kao takvoj, aplikaciji se povećava verovatnoća da raste i prisvoji što više korisnika.\nVažna činjenica: Promotivni mailovi ili popularni newsletter-i su čitani u 4% slučaja, dok se ˝push up˝ notifikacije otvaraju u 97% slučajeva.\nNakon svega navedenog, zaključili smo da mobilna aplikacija nije samo dobar alat za marketing, već alat koji će konstantno vraćati ljude na vašu internet prezentaciju i dovesti nivo komunikacije sa korisnicima na potpuno drugačiji nivo.


Vijesti│Šah│Banja Luka│"Gambit" Banja Luka\nUpriličen prijem u Gradskoj upravi Banjaluke kod v.d. načelnika za sport Banjac Dragana\nVršilac dužnosti načelnika Odjeljenja za obrazovanje, zdravstvo, omladinu i sport, Dragan Banjac, danas je u Gradskoj upravi, upriličio sastanak sa predstavnicima Centra za unapređenje i razvoj šaha ''Gambit'' i Šahovskog kluba ''Skakač'', te sa mladim šahistom Bojanom Maksimovićem.\nŠahovski klub invalida "Balkan 1926" je ove godine povodom Dana grada Banjaluke organizovao 32. Međunarodni turnir šahovskih zvijezda Srpske i okruženja "ŠKI Balkan 2017". Narodna Skupština Republike Srpske je ugostila 47 šahista ("Gambit" je imao 6 predstavnika) u Banjoj Luci 29. aprila 2017. godine. Pored tri intermajstora pobjedu je ostvario mladi Bojan Maksimović koji je do titule došao bez poraza. Isti broj poena ali slabije dodatne kriterijume je na drugom mjestu imao IM Aleksandar Savanović, dok je treće mjesto osvojio Dragan Ignjatović.\nŠahovski turnir mladih povodom 9. januara Dana Republike Srpske (foto)\n31. Međunarodni turnir šahovskih zvijezda Srpske i okruženja "Kaisa-Bema 2016" (foto, video)


Gujon i potpredsednik Skupštine Srpske Milan Petković zajedno prema srpskom rasejanju | Управа за сарадњу с дијаспором и Србима у региону\nHome>>>Vesti>>>Matica>>>Gujon i potpredsednik Skupštine Srpske Milan Petković zajedno prema srpskom rasejanju\n13. mart 2021.\tMatica, Vesti 14 Views\nDirektor Uprave za saradnju s dijasporom i Srbima u regionu Arno Gujon primio je potpredsednika Narodne skupštine Republike Srpske Milana Petkovića. Razgovarali su o položaju Srba u Federaciji BiH, ali i o odnosu Srbije i Srpske prema našoj dijaspori u svetu.\nPotpredsednik Skupštine Srpske poklonio je Gujonu mašnu s narodnim vezom – tradicionalnim motivima šarenice sa Zmijanja kod Banja Luke, za koju je rekao da predstavlja spoj tradicije i modernosti, umetnosti i otmenosti.\n„Lepo je videti čoveka koji drži do svog zavičaja i koji ne propušta priliku da ga promoviše gde god da ide. Biće mi drago da, kada sledeći put budem išao u Republiku Srpsku, nastavimo razgovor kako zajedno da uradimo nešto za dobrobit naše dijaspore“, rekao je Gujon.\nPrevious Konkurs za najbolji esej o odnosu dijaspore u SAD i Kanadi i matice\nNext Gujon na sednici Odbora za dijasporu: Niko se neće baviti srpskim jezikom, ako mi to ne uradimo


Air Serbia uspostavila sezonske letove iz Niša i Kraljeva - Aviatica\nAir Serbia je uspostavila sezonske linije Niš – Tivat i Niš – Atina kao i Kraljevo – Tivat i Kraljevo - Solun.\nAir Serbia je 14. juna pokrenula sezonske letove između Kraljeva i Solun, a dan kasnije i letove između Kraljeva i Niša do Tivta, kao i letove od Niša do Atine.\nLet JU 2524 od Kraljeva do Soluna obavljaće se dva puta nedeljno – utorkom i subotom.\nLetovi na novoj liniji između aerodroma Konstantin Veliki u Nišu i aerodroma Elefterios Venizelos u grčkoj prestonici, u trajanju od sat i 55 minuta, uspostavljen je letom JU 1510 i obavljaće se dva puta nedeljno, sredom i nedeljom.\nSezonski letovi na relaciji Niš-Tivat, koje je Air Serbia obavljala i prošle godine, obnovljeni su letom JU 1188. Letovi do atraktivne turističke destinacije na crnogorskom primorju, u trajanju od 55 minuta, obavljaće se dva puta nedeljno, sredom i subotom.\n„Drago nam je što proširujemo ponudu sa aerodroma u Nišu i Kraljevu da bismo putnicima iz regiona Južne i Zapadne Srbije i Šumadije olakšali odlazak na popularne letnje destinacije u Crnoj Gori i Grčkoj tokom sezone godišnjih odmora. Uspostavljanjem avio-saobraćaja iz Niša i Kraljeva, Tivat postaje destinacija do koje ćemo leteti sa sva tri aerodroma u Srbiji, čime se značajno osnažuje povezanost sa Crnom Gorom tokom letnje sezone“, izjavio je Boško Rupić, direktor za komercijalu i strategiju Air Serbije.


Vila KOSTAS - Nea Vrasna 2022\nVila ANA LUX - Nea Vrasna 2022\nVila ANASTASIA - Nea Vrasna 2022\nVila ALEKSANDRA - Nea Vrasna 2022\nVila ANGEL - Nea Vrasna 2022\nVila APOLON - Nea Vrasna 2022\nVila Christina Village Luxury - Nea Vrasna 2022\nVila DANIS - Nea Vrasna 2022\nVila ELPIS - Nea Vrasna 2022\nVila MARIA & SPIROS - Nea Vrasna 2022\nVila MELAHRINI - Nea Vrasna 2022\nVila MILONIDIS - Nea Vrasna 2022\nVila SMERALDO - Nea Vrasna 2022\nVila SOFIA LUX - Nea Vrasna\nVila DIMITRA - Vrasna Paralija 2022\n//Regija Sv.Djordje - Nea Vrasna, Vrasna Paralia\nStavros, poznatije kao mesto gde more susreće planinu, nalazi se na samo 75 km od Soluna, opština Rendina, u Strimonikos zalivu, ispod planine Holomontas. Odmaralište Stavos ima veliku tradiciju u turizmu. Bilo da dolazite sa društvom ili sa porodicom, Stavros može da obezbedi prijatan boravak svim posetiocima. Mnogobrojni riblji restorani, taverne, kafići, klubovi, prodavnice, suvenirnice i veliki parkovi, dugačka peščana plaža i čisto more pravo su mesto za odmor ove sezone. To što ovu oblast još čini posebnom je i blizina Ouranoupolisa, planine Atos, antičkog grada Stagire, gradić Amfipolis, pećina Alistratis...\nNa oko 70km od Soluna i isto toliko od Kavale, između Stavrosa i Asprovalte, u zalivu Strimonikos, nalazi se turističko mesto Nea Vrasna.\nSavršeno sređena široka peskovita plaža, dugačka 7 kilometara, kristalno čisto i toplo more, ostaju u neizbrisivom sećanju svakom ko je ikad posetio ovo grčko primorsko mesto. Njena obala godinama je nagrađivana "plavom zastavom" Evropske unije i Mediterana.\nMesto je idealno za odmor porodice sa decom, igrališta za decu su skoro na svakom koraku i na plaži. Između Nea Vrasne i Asprovalte su i tereni za tenis, odbojku, mali fudbal... Zabavu možete pronaći I u brojnim kafićima I klubovima, a specijalitete grčke kuhinje u dobro poznatim tavernama I restoranima. Blizina Asprovalte, pored dobrog provoda omogućiće Vam I dobar šoping\nKo zaista želi da se odmori i provede lepe trenutke uz mogućnost obilaska Soluna, Olimpijade, Amfipolija i drugih interesantinih lokacija koje su u blizini preporučujem Nea Vrasnu.


Preminuo novinar Igor Karanov - NUNS\nNovinar, urednik Insajder televizije, Igor Karanov preminuo je utorak uveče u Beogradu, saopštio je Insajder.\nIznenadni i prerani odlazak Karanova za Insajder televiziju je veliki gubitak, ne samo zbog činjenice da je bio riznica znanja i lepote reči, već i zbog toga što nas je napustio čovek koji je plenio dušom, navodi se u saopštenju.\nSreća i ponos koje je Igor iskazivao zbog pokretanja Insajder televizije i žar sa kojim je radio na razvoju sadržaja, za sve ljude Insajder televizije, predstavljaju zavet da istrajemo u ostvarenju ciljeva koje smo zajedno sa Igorom postavili, ističe Insajder.\nNavedeno je da je „i to kratko vreme bilo dovoljno da osvoji srca i onih kolega koje su do tada znale samo njegov bogati novinarski opus“.\nKaranov je talenat i posvećenost iskazivao više od dve decenije kroz novinarski rad u različitim medijima od novosadskog „Dnevnika“, „Blica“ dnevnog lista „Nova“, preko magazina „Svet“ ,“Puls“, „Profil“, „Ekskluziv“ „Gloria“, „Playboy“,“Hello!“, „ELLE“, „Story“, do portala „Puls online“ i veb sajta IGN Adria.\nMnogi su voleli i Igorov blog koji je pisao na fejsbuk strani AllMe, a kao spoljni saradnik pisao i radio intervjue za brojne časopise, podsetio je Insajder..\nZa „Vek bez ikog“, jednu od svoje tri knjige poezije Karanov je dobio „Matićev šal“, a objavio je i roman „Dnevnik jednog vladara“.\nIgor Karanov, Insajder\nIgor Karanov – Pesnik, samuraj, ljubavnik i urednik\nJovanić je, opraštajući se od Karanova na komemoraciji u Dorćol platzu, istakla da će mu se prvi put obratiti sa „ti“, posle 20 godina saradnje\nBrankica Stanković: Podeljenost koja se produbljava može da dovede do teških posledica koje više niko neće moći da kontroliše\nI to, što je u Srbiji danas neverovatno, na svim kablovskim operaterima. Tračak nade u mirenje dve nepomirljive medijske polutke propraćen je pitanjem šta to\nBiljana Srbljanović – Medijska kafana\nGosti su ljudi iz sveta umetnosti, sporta, kulture i šta ti ja znam, koji pripovedaju svoju životnu priču, praćeni dobronamernim pitanjima voditeljke, ali i živom


Tanjug 6. avgusta 2018. 12:45\nVAŠINGTON – Broj novinara u redakcijama širom Sjedinjenih Država smanjen je za 23 odsto od 2008. godine, a za 45 odsto u štampanim medijima, navodi se u istraživanju Pju riserč centra (Pew Researć Cneter) sa sedištem u Vašingtonu.\nMada u poslednje vreme postoji izvestan rast zapošljavanja u digitalnim informativnim medijima, to nije dovoljno da nadoknadi zabeležene „gubitke“ radnih mesta u medijima širom ove industrije.\nPrema istraživanju, 2008. godine je bilo ukupno oko 114.000 zaposlenih u medijima, izveštača, urednika, fotoreportera i snimatelja, u pet industrija koje proizvode vesti: štampa, radio, tv stanice, kablovski i ostali informativni servisi (digitalni novinski izdavači).\nDo 2017. godine, taj broj je pao na oko 88.000.\nBroj novinara u štampanim medijima pao je u ovom periodu za 45 odsto, sa oko 71.000 radnika u 2008. godini na 39.000 zaposlenih u 2017.\nOd pet analiziranih medijskih sektora, znatan rast zapošljavanja je registrovan jedino u digitalnom novinarstvu.\nOd 2008. godine, broj zaposlenih u redakcijama digitalnih medija porastao je za 79 procenata, sa oko 7.400 radnika na oko 13.000 prošle godine.\nOvo povećanje od oko 6.000 ukupnih radnih mesta, međutim, ni približno nije moglo da nadoknadi gubitak oko 32.000 pozicija u dnevnim novinama u istom periodu.\nBroj zaposlenih u redakcijama televizijskih kuća ostao je relativno stabilan na oko 28.000 u periodu između 2008. i 2017. godine, kao i kod kablovskih televizija na oko 3.000 u istom periodu.\nNasuprot tome, redakcije radio stanica su izgubile oko jedne četvrtine (27 odsto) zaposlenih, budući da je u njima 2008. godine radilo oko 4.600 radnika, a prošle godine oko 3.300.\nOvaj pokazatelj svrstava radio na drugo mesto iza štampanih medija po procentu pada broja zaposlenih, mada je broj izgubljenih radnih mesta (oko 1. 250) manji 25 puta nego u sektoru štampe.\nDramatičan pad zaposlenosti u štampanim medijima takođe znači da ova industrija sada učestvuje sa manje od polovine u ukupnom broju zaposlenih novinara u analiziranih pet medijskih sektora.\nU 2008. godini, redakcije štampanih medija učestvovale su u ukupnom broju radnika u ovih pet industrija sa oko šest od deset zaposlenih (62 odsto), a prošle godine su po tom kriterijumu imale udeo manji od polovine (45 procenata).\nŠto se tiče vrsta radnih mesta, novinari čine najveći deo zaposlenih u svim redakcijama u informativnoj industriji, sa udelom između 45 i 50 odsto od 2008. godine, navodi Pju riserč centar.\nPredstavljen Kodeks za ravnopravnost na radnom mestu\nGrađani BIH drže na štednji u bankama oko 6,3 mlrd evra\nFrancuska ukinula dozvolu iranskom Mahan Eru\nCarGo predao dopis Republičkom javnom tužilaštvu\nCarGo uputio dopis Republičkom javnom tužilaštvu